“Kau Sanggup Tuduh Daddy Kau Cuba Mencabul Kau?? Oh My God! Girl.. – Ibu ‘Selena Gomez Malaysia’

Sudah lama kita tidak mendapat perkembangan gadis Sabah yang jelita pernah viral dulu yang digelar ‘Selena Gomez Malaysia’.

Gadis Sabah ini pernah viral sekitar tahun 2017 kerana raut wajahnya saling tidak tumpah seperti bintang antarabangsa terkenal Selena Gomez.

Gadis yang mempunyai wajah persis Selena Gomez ini dikenali dengan nama Phan atau nama sebenarnya Phanthegerow Estrop. Phan yang berusia 20-21 tahun ini berasal dari Negeri Di Bawah Bayu, Sabah dan mempunyai darah kacukan Belanda dan Kadazan Dusun. Tidak hairanlah mengapa wajahnya kelihatan seperti ala-ala perempuan Belanda.

Phanegerow atau lebih senang dipanggil Phan ini berkata sejak dia menjadi viral di laman sosial, banyak tawaran kerja yang diterimanya.

Tapi bukan itu yang mahu cerita lebih lanjut, mungkin semua tu sudah sedia maklum, apa yang mahu di bahas pada hari ini mengenai TULARNYA satu kenyataan di facebook hari ini yang bercerita tentang ‘Salena Gomez Malaysia’ ini.

Kenyataan itu dipercayai datangnya dari facebook Ibu kepada Phanthegerow Estrop sendiri. Malas mahu cerita panjang kita baca sendiri kenyataan tersebut…

Phanthegerow …. Kau asyik mereka-reka cerita dan menuduh yang bukan-bukan demi mempertahankan tiga orang culprits itu daripada ibu sendiri. Beginilah, untuk menyenangkan hati kau, sila buka file dan buat ini sampai ke mahkamah terhadap mummy. Mummy give you this opportunity untuk keluarkan semua hujah-hujah , pertuduhan palsu yang kau reka.Bagi puas hati 2 culprits tu ketawa terbahak-bahak sebab itu yang mereka nak tengok.Tapi pastikan pengkid dan lesbian tu jangan melarikan diri.We are ready……

Nanti kita tengok, siapa betul Siapa salah. Setiap kali kau bersuara, kau buat pertuduhan palsu atas daddy kau. So kali ini mummy bagi kau peluang untuk bersuara, tuduhlah apa sahaja kau mahu. Mummy, Daddy and adik-beradik kau akan jawab, bserta fakta dan bukti! Girl, mungkin kau lupa yang kau bukan anak tunggal. Kau ada adik beradik, seorang dari mereka is Pandra, yang juga Perempuan! You know bah girl, selama kau hidup pun, kami tatang kau seperti minyak yang penuh, sedangkan Pandra pun kami tidak buat begitu sebab kami tahu kau lebih sensitive dan lemah dalam banyak hal, sebaliknya Pandra pula sangat tough dan berdikari. Tapi sekarang, ini balasan kau untuk kami Girl???

Terlalu teruk pertuduhan kau terhadap daddy kau Girl. This is too much! If you think you and them (culprits) is in the right position and in at the right side, then why bersembunyi? Why keep running away? Mummy mahu berhadapan dengan kau dan diorang semua, tapi kamu asyik bersembunyi and keep shifting, jadi salah mummy juga kah ambil pendekatan media sosial untuk cari kau?? Ok lah untuk puaskan hati kamu dan mahu orang percaya akan pertuduhan-pertuduhan palsu kamu itu, sini mummy explain satu-persatu.

Pertama,kau tuduh daddy kau abusive. Dera kau la, cubaan mencabul la, dan Paling mummy terkilan, kau sanggup tuduh daddy kau cuba Mencabul kau?? Oh my God! Girl, Mummy dan adik-beradik kau semua ada di rumah masa tu, you know that! Masa kau ambil gunting kertas yang kecil cubaan bunuh diri!! Girl, you know that you’re the one yang mahu potong tangan sendiri, konon mahu bunuh diri and bila daddy mahu stop-kan, kau melawan, mummy ada di sana juga di luar bilik kau, then kau jadikan itu sebagai point as abusive dan cubaan Mencabul. Kau mahu Bunuh diri sebab kami tidak bagi kau ikut tu pengkid lesbian pergi KL. Kami ada tu recording lagi kau merayu dan menangis sambil mengulangi berkata “Let me go…pleass”. Lepastu luka di tangan kau, yang kau buat sendiri, kau tuduh pula daddy dera kau. I am so disappointed Girl! And you bring this story up in your version, putar-belit sampai daddy nampak Jahat! Very well Girl.. very well..

Second! Pasal mummy buat report sampai kau kena reman. Yaaa, betul mummy yang buat report tu. Tapi tidak seperti apa yang kau sebarkan itu. Terlalu banyak tokok tambah yang seolah-olah mahu mummy menanggung semua tuduhan yang kau lemparkan itu. But here I ask you Girl, WHAT CHOICE DO I HAVE? Untuk Tarik kau keluar dari kelompok lesbian itu dan walk to the right part. Satu tahun sudah kau hilang jejak tidak mahu balik. Banyak cara sudah mummy cuba, cara lembut, cara baik, tapi kau lebih memilih diorang yang kau baru kenal tidak sampai setahun, berbanding mummy yang kasi mengandung kau, bertarung nyawa kasi beranak kau, jaga kau sampai kau 20 tahun, masuk kolej semua. Lepas kau lari tinggakan kolej dan keluarga, disembunyi oleh Pengkid dan Lesbian adik-beradik itu, Mummy ada pergi Bank untuk minta print out ASB statement kamu lima beradik. Masa mummy dapat statement tu, empat orang adik beradik kau semua mempunyai jumlah baki yang sama, kecuali kau. Baki akaun kau masa tu sedangkan itu akaun bersama dan kau tidak boleh withdrawal sesuka hati sebab ia untuk education fund kau. Kalau mummy betul jahat girl, masa tahu tu terus mummy boleh buat report sudah, tetapi mummy masih fikirkan kau, tidak mahu kau kena reman sehinggalah mummy betul-betul Nekad mahu buat report tu, selepas kami balik dari KL selama sepuluh hari cari kau dan Geng lesbian kau tu, tapi tidak jumpa sebab kamu sudah lari disembunyikan oleh tiga culprits itu malah, dibantu sendiri oleh Mama dan abang dua adik-beradik itu. Kami ke KL mencari kau pun early this Year in February, sedangkan kau lari rumah since April-May tahun lepas 2018 lagi. Sebagai seorang ibu saya, daddy dan abang kau Preston, sanggup pergi KL semata-mata untuk mencari kau mahu bawa balik tapi, rupanya kamu sudah pindah rumah so kami balik Sabah, selepas satu bulan tiada apa berita dari ibu dan abang dan tiga culprit itu baru mummy tekad buat report supaya kau kena bawa sini dan berubat juga duduk bincang secara baik. Masa polis mau cari kau , polis itu telepon Angah dan bertanya adakah Phan bersama kau Angah menjawab “dah lama tidak contact malah tiada hubungan lagi” siap dia berani menggertak lagi dengan polis itu “Saya akan Report you ke Bukit Aman sebab Saya Ada Ramai Kawan di Situ” dan terus memutuskan talian, polis itu pun cuba menelefon tiga atau empat kali lagi tapi tidak dipedulikan. Polis itu pun terus Msg Angah tetapi Angah tidak mengendahkan juga. selepas 20 atau 30 minit Polis itu pun menelefon nombor kau (phanthegerow) dengan terkejut Angah yang memjawab telefon tersebut. Polis dengan suara yang tinggi dan berkata “bagi telefon itu kepada Phanthegerow” dan Angah dengan serta-merta beri telefon itu kepada you (Phanthegerow). Polis pun tahu, Angah menafikan kamu bersama tapi bila police call kau, Angah pula yang sambut? Kedepatan! Betul kan Girl?? Sebab mummy ada di situ semasa perbualan itu berlaku. Lepas kau balik sini, mummy terus mahu tutup kes tersebut supaya kes ini tidak berpanjangan, tetapi rupanya benda jadi lebih teruk bila kau buat pula cerita Daddy abuse kau sampai kes ini jadi seksual jenayah. Dan Timeline kau di Reman dipanjangkan, salah mummy jugakah??? Bila report mummy pasal bank statement tu kena siasat, rupanya bank telah memberi salah pernyataan. Salah Mummy jugakah? Kau dibebaskan dari reman tapi tidak mahu balik rumah. Kerana mummy menaruh penuh kepercayaan kepada polis tersebut dan saya mengizinkan kau tinggal bersamanya berberapa hari. Mummy baru mahu ambil kau tapi kau sudah lari balik ke KL atas alasan kononnya Erma Fatimah panggil casting. Why is that Girl??? Apa yang kau cerita dengan polis tu pun mummy tidak tahu. Sampai dia boleh percaya dan lepaskan kau begitu sahaja tanpa memberitahu mummy apa-apa pun. Apa Hak dia campur tangan dan membuat keputusan bagi pihak mummy untuk lepaskan kau pergi. Until then, kau mula sebarkan cerita pasal mummy kasi reman kau. Girl, kalau kau mahu tahu, buat report kasi reman kau tu adalah pilihan terakhir mummy untuk dapatkan anak mummy balik, tanpa perlu kasi viral kau. Even ada media mahu buat liputan pasal cerita kau ni pun, mummy still tepis tidak mahu, sebab apa?? Sebab mummy masih fikirkan kau Girl!!! Bagi mummy, masa itu biar settle menggunakan PDRM sahaja dan bukan sosial media tetapi nampaknya mummy is wrong. Kau dan Geng lesbian itu, tidak serik kena reman. Biar pun sekarang masih lagi mahu menegakkan benang yang basah then I am so sorry if I have to bring up this story at sosial media since you gave me no choice. Girl, kau yang paksa mummy buat macam ini. Girl, kau ingat kah tidak, kamu duplicate ic dan passport sendiri? Itu pun disebabkan culprits tersebut kerana mummy kesian dan sayang akan anak mummy, mummy tidak sanggup report.

Ketiga, masa dalam proses reman kau tu kau sempat lagi tuduh daddy kau mahu cium dan buat harassment kau di balai. Sedangkan masa itu, kita semua sudah setahun tidak berjumpa and for your information polis yang suggest daddy untuk hug you as a father. So what is wrong with that??? Kau tuduh pula daddy mahu cium bibir kau. Girl, itu di balai polis!! Logik ka akal? Orang manakah mahu Seksual harassment di public, lepastu dalam balai lagi depan polis?? Bukan kau ka pura-pura mengelak dan kononnya trauma untuk menunjukkan polis yang kau ni tidak bersalah.

Baru pula mummy sedar selama 20 tahun kau hidup dengan sekeluarga, kau Hug and kiss daddy itu sebagai Seksual harassment. I just knew that girl how disappointed mummy is..

Keempat, terbaru pula kau tuduh daddy gunakan kau untuk entertain Datuk, TAN SERI ETC.. ??? WHAT?!? Bukan ka dua lesbian itu yang buat kau macam itu? Si Angah paksa kau deal dengan Datuk-datuk untuk kerja haram imigresen diorang mahu bawa masuk Bangla. For example, Datuk Teo Bh, Datuk fai…and orang kaya Bangla kunun yang ramai pekerja-perkerja bangla kununya mahu renew Visa..sampai kau nangis-nangis.. dan kena maki lagi oleh Angah kenapa pula sekarang ini daddy kau pula yang kau tuduh??? Kami ada semua bukti screenshot perbualan antara angah dan you.

Girl, memenuhi jemputan majlis/event is different from entertaining datuk and Tan seri all that. Kau pun tahu sejak kau viral, daddy and mummy kaulah yang menguruskan semua aktiviti kau. Confirm lah banyak invitation kau dapat untuk majlis and events. Once kau dijemput as VIP takkan kau tolak and duduk di bahagian belakang kan??? Logic lah ba Girl, kau akan bersama duduk sekali dengan VIP-VIP kalau ada datuk/Tan seri mahu menggatal sama kau pun, Daddy juga yang tepis. Did you forget that??? Girl, You know ba how many of them mahu bring you out, tapi daddy yang jaga dan refuse. Ingatkah masa itu, ada seorang yang ingin membawa kau pergi bercuti Di China and Singapore alone, tapi daddy tidak mengizinkan melainkan mummy kau pergi bersama. Last-last, kau sendiri yang cakap bilang mahu pergi seorang diri. Tapi daddy tetap tidak mengizinkan. Ingatkah atau berpura-pura LUPA. But now kau cakap pula “daddy is using you to entertain rich guys for money”. OMG GIRL!!! Jauh betul sudah kau terpesong. I don’t know what they have done to your mind!!! Banyak lagi pertuduhan kau yang merapuh girl, but enough with this big accusation, yang selebihnya kita bincang sahaja di mana-mana. Alang-alang sudah mummy expose secara terbuka ini. Sini mummy ceritakan kepada semua orang yang hanya dengar story di instagram kau sahaja. Lepastu, salahkah mummy desperate mahu anak saya balik. Bagi public perception , yes memang anak saya sudah besar dan boleh buat keputusan sendiri, tetapi masaalahnya dia bergaul dengan orang yang salah, bukan ke sana untuk belajar atau kerja tapi sebab Dimanipulasi dan diberi pengaruh yang tidak baik oleh geng lesbian ini. Ibu mana yang sanggup tengok dan biarkan saja anak dia hanyut macam tu saja?? Some people simply say or pin point others and comment, statements, tapi cuba kena batang hidung sendiri? Kena sama anak kamu, kamu cuba letak diri kamu di tempat saya, I want to know sanggupkah kamu bertahan sampai setahun baru take action? Sanggupkah kau berdiam diri sahaja? Berharap anak kamu balik, sanggup? Saya rasa baru 1 minggu anak kamu hilang pun, sudah kamu buat report polis dan gelabah. Begitu juga saya. Begitulah perasaan saya. Tapi saya sanggup kasi anak saya ruang dan masa sehinggalah selepas setahun, macam-macam yang jadi baru saya nekad buat keputusan untuk buat report & viral. So. Masih juga kah saya kena cop “tidak sayang anak?”

Kronologi macam mana anak saya boleh kenal dan sampailah dia lari ikut this lesbian group. Selepas Phan kena viral oleh social media dia telah terima satu watak heroin dalam Filem Tangisan Akinabalu, dia terima banyak panggilan dari pengarah-pengarah dan penerbit-penerbit Malaysia pada awal tahun 2017 and one of it is excellent picture yang masa tu propose dia untuk drama ‘villa Ghazara’. So one of the pengkid (Angah) konon nya dia ialah seorang pekerja dari excellent pictures offer diri untuk deal dengan Phan since Angah dengan producer itu rapat . Maka bermula lah Phan kenal dengan Angah si lesbian itu. Sejak Phan kenal geng lesbian pengkid ini, gaya dia totally berubah. Terus terang dia jenis anak yang sangat baik, bijak, soft spoken dan paling penting, jenis utamakan Family. Dia jenis pantang ada orang usik atau kacau kami sekeluarga, dia lah orang paling depan untuk backup. Dia juga antara yang paling rapat dengan daddy, dia ni kira macam anak emas. Tapi everthing change lepas dia kenal this group!! Dia punya bahasa pun pandai rude, tiba-tiba pandai mencarut “f…k” and etc

Perubahan paling ketara bermula bila phan dibawa bercuti ke Bali dan KL oleh culprits ini selama sebulan. Memandangkan phan memberontak mahu pergi, saya izinkan tapi dengan syarat abangnya Preston dan kawannya Fedelia mesti ikut sekali. Selama mereka berada di KL dan bali, 2 adik-beradik ini telah banyak menghasut anak saya yang LGBT itu tdk salah. Selain itu juga telah menunjukan perkara-perkara yang tidak baik contok nya video tidak senonoh dan alat- alat sex pada phan malah abang nya. Angah suruh phan bincang and pujuk-pujuk sama orang-orang yang mengurus passport di imigresen dan juga datuk Teo X X, Tan seri, abang Din XX, Taukeh Bangla etc… untuk mendapat keuntungan lebih. Perkara ini dibuktikan dengan kehadiran abangnya sendiri, rakaman perbualan dan whatsapp. Selepas Phan balik ke sabah perangainya mula berubah 360 darjah menentang kami sekeluarga, asyik dengan handphone berbincang pasal melancong dan melakukan perniagaan bersama-sama tapi itu semua hanya janji kosong culprits itu semata-mata untuk mengambil hati anak saya. Banyak lagi perkara yang dijanji oleh 2 beradik lesbian ini tetapi semuanya hanyalah tipu helah liciknya. Dan akhirnya Phan menyatakan tidak berminat lagi untuk melanjutkan pengajiannya. Phan lebih mempercayai 2 adik-beradik tersebut berbanding kami orang tuanya, sehingga bila ditegur dan diberi nasihat semakin memberontak dan membuat keputusan untuk diberikan kebebasan. Pada mulanya, 2 Lesbian ini telah berjanji untuk tidak mengganggu phan lagi, namun apa yang saya dapati secara diam-diam mereka masih menggangu anak saya tiap-tiap malam hingga larut malam jam3 pagi melalui telefon pintar/ sosial media dan lain lain. Perkara ini dibuktikan apabila saya dapati rekod panggilan melalui telefon Phan tercatat 4 jam masa panggilan antara 2 lesbian ini bersamanya. Semenjak itu, Phan memberontak mahu tinggal di luar entah di mana, tanpa pengetahuan kami sekeluarga. Kami sangkakan dia pergi ke sekolah rupa-rupanya dah lama tidak menghadiri kelas. Kami sebagai ibu-bapa phan percaya bahawa 2 adik-beradik lesbian ini adalah punca Phan tidak berminat ke sekolah dan menghilangkan diri, tidak balik ke rumah sehingga hari ini. Dan dari sumber yang boleh dipercayai mengatakan bahawa Phan telah berulang-alik ke KL dalam tempoh 2 bulan sebelum dia melarikan diri ke KL tanpa pengetahuan kami.

Sejak dari hari dia melarikan diri ( April-May 2018 ), sudah lebih setahun dia tidak balik rumah. Kami sekeluarga dan beberapa teman rapat yang tahu kes ini, Phan telah block awal-awal sehingga kini.

HAL INI TIDAK AKAN BERLAKU SEKIRANYA KAU TIDAK BLOK KAMI SEMUA DAN HUBUNGI MUMMY ….GBU


SJR Di Kota Kinabalu, Penampang Dan Putatan Ditutup

KOTA KINABALU: Polis Diraja Malaysia (PDRM) Sabah memutuskan untuk menutup Sekatan Jalan Raya (SJR) yang menghubungkan tiga daerah membabitkan Kota Kinabalu, Penampang dan Putatan.

Pesuruhjaya Polis Sabah, Hazani Ghazali berkata, keputusan itu dibuat selepas pemantauan pergerakan trafik yang dilakukan sejak dua minggu lalu.

Katanya, keputusan menutup SJR itu dibuat tengah malam tadi selepas pemerhatian lebih dua minggu dilakukan.

“Pemerhatian mendapati kebanyakan pengguna jalan raya yang melakukan perjalanan antara tiga daerah ini untuk keluar bekerja dan mendapatkan barangan keperluan.

“Polis kini lebih memfokuskan SJR di laluan utama sempadan antara daerah bagi memastikan pergerakan trafik lebih lancar,”katanya ketika dihubungi, hari ini.

Hazani berkata, tindakan membuat SJR di laluan-laluan kecil antara daerah termasuk di jalan-jalan kampung sebelum ini juga sudah tidak lagi diperlukan.

“Saya sudah mengarahkan polis daerah untuk menutup SJR di laluan-laluan terbabit mulai minggu ini.

“Bagaimanapun, ia tidak bermaksud pihak polis akan mengabaikan penguatkuasaan SOP (prosedur operasi standard),” katanya.

Hazani berkata, mana-mana yang dikesan melanggari SOP akan tetap dikenakan tindakan mengikut undang-undang.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tawar rasuah RM150; lelaki dipenjara tujuh hari, denda RM10,000

KOTA KINABALU, 10 Okt  – Gara-gara menawarkan rasuah RM150, seorang lelaki terpaksa membayar denda RM10,000 dan penjara tujuh hari selepas dia mengaku salah menawarkan wang rasuah itu kepada seorang pegawai polis trafik sebagai dorongan supaya tindakan undang-undang tidak diambil terhadap dirinya.

Mahkamah Sesyen Khas Rasuah di Ranau hari ini menjatuhkan hukuman penjara tujuh hari dan denda RM10,000 atau penjara tiga bulan jika gagal membayar denda ke atas Benedick Binti, 53, selepas tertuduh mengaku menawarkan rasuah pada 7 April 2018, antara jam 7.30 pagi hingga jam 8.30 pagi, di KM106.2 Jalan Kota Kinabalu-Sandakan, daerah Ranau.

Berdasarkan fakta kes yang disebut di hadapan Hakim Mahkamah Sesyen Khas Rasuah Abu Bakar Manat, tertuduh menawarkan wang rasuah itu dengan harapan dia tidak dikenakan tindakan undang-undang kerana cuba melarikan diri daripada pemeriksaan polis dalam sekatan jalan raya.

Benedick membayar denda berkenaan namun dia dihantar ke Penjara Pusat Kota Kinabalu di Kepayan bagi menjalani hukuman penjara tujuh hari yang dikenakan atas dirinya.

Pendakwaan dijalankan Timbalan Pendakwa Raya Norbert Liew Chee Vui.


Lima Kampung Menjadi Sasaran Polis Penampang Benteras Penyalahgunaan Dadah

PENAMPANG: Polis kini giat “membersihkan” lima kawasan panas atau “hotspot” di sekitar daerah ini daripada kegiatan penyalahgunaan dadah.

Ketua Polis Daerah Penampang Deputi Superitendan Mohd Harris Ibrahim berkata pihaknya sudah mengenal pasti kawasan tersebut di sekitar Putatan dan juga di sini.

“Kita akan mempraktikkan strategi yang sama dengan pihak polis daerah Kota Kinabalu yang melakukan tindakan secara drastik di lima kawasan ini dalam tempoh tiga bulan.

Bercakap dalam sidang media di IPD Penampang hari ini, beliau berkata langkah tersebut berdasarkan arahan untuk memastikan kawasan ini bebas dari sebarang aktiviti penyalahgunaan dadah.

Menurut Harris, bermula awal bulan lepas pihaknya sudah melakukan sebanyak 32 operasi bagi membanteras aktiviti jenayah ini.

“Seramai tiga orang ditahan mengikut Seksyen 39A Akta Dadah Berbahaya 1952 manakala seramai 20 orang ditahan bawah Seksyen 12(2) akta yang sama,” katanya.

Sementara itu, seramai 38 penagih dadah yang ditahan turut disiasat dibawah Seksyen 15(1)(a) akta yang sama.

Tambah Harris, sepanjang operasi dijalankan pihaknya telah merampas sejumlah dadah jenis syabu dengan berat 21.74 gram, 0.30 gram dadah jenis Eramine 5 dan 0.30 gram dadah jenis ganja.

“Kesemua rampasan dadah dianggarkan bernilai RM 5,000,” katanya.

Dalam perkembangan lain, pihak polis IPD Penampang juga telah menahan seramai sembilan individu termasuk dua wanita dalam pelbagai kesalahan jenayah antara bulan Januari dan Februari.

“Kebanyakkan mereka ditahan dan disiasat dibawah Seksyen 457 Kanun Keseksaan atas kesalahan pecah rumah, Seksyen 389 Kanun Keseksaan kerana mencuri, curi kenderaan dan samun.

“Suspek yang ditahan telah didakwa di mahkamah dan terdapat juga masih direman untuk membantu pihak polis menjalankan siasatan,” katanya. -SabahNewsToday


PRK Sandakan: Saya datang dijemput, bukan mahu mempengaruhi – Najib

SANDAKAN: Bekas Perdana Menteri, Datuk Seri Najib Tun Razak menyifatkan kehadirannya di daerah Sandakan pada hari ini bukanlah untuk ‘mempengaruhi’ undi Bumiputera Islam menjelang Pilihan Raya Kecil (PRK) P. 186 Sandakan, esok.

Beliau sebaliknya memaklumkan kehadirannya di Sandakan adalah atas jemputan pemimpin Barisan Nasional (BN) Sabah dan juga sekadar  bertemu dengan masyarakat setempat.

“Saya berada di sini bukanlah kerana saya yakin mengenai mempengaruhi atau sebagainya, saya mahu menunjukkan bahawa saya masih peduli dengan rakyat Sandakan dan Sabah.

“Ia amat dekat dengan saya, apabila ada jemputan kepada saya dan sokongan, saya mahu melakukannya,” katanya.

Beliau berkata demikian ketika ditemui selepas mengadakan walkabout di bazar Ramadan di Bandar Utama, IJM Batu 6, Jalan Utara, Sandakan, pada Jumaat.

Sementara itu, mengulas mengenai PRK Sandakan, Najib berharap ianya akan menjadi persaingan yang adil dan menjangkakan bakal menjadi pantulan kepada polisi nasional dan negeri mengenai bajet serta reaksi kepada kerajaan pada hari ini.

“Saya harap ia akan menjadi persaingan adil, ianya juga akan menjadi pantulan kepada polisi dibawa oleh nasional dan negeri, apa mereka rasakan mengenai bajet terutamanya selepas setahun Pakatan Harapan (PH) memerintah,” katanya.

PRK kerusi Parlimen P. 186 Sandakan kali ini menyaksikan pertembungan lima penjuru iaitu Vivian Wong Shir Yee mewakili DAP, Datuk Linda Tsen Thau Lin (PBS) dan tiga calon bebas iaitu Hamzah Abdullah, Sulaiman Abdul Samat dan Chia Siew Yung.

Ini adalah susulan pemergian penyandang kerusi tersebut, mendiang Datuk Stephen Wong yang juga Pengerusi DAP Sabah pada 28 Mac lalu.

Sementara itu, dalam program bertemu rakyat itu, Najib berkesempatan beramah mesra dengan lebih 1,000 penyokongnya yang berpusu-pusu untuk bergambar dan berswafoto dengan bekas pemimpin nombor satu negara itu.

Beliau dalam pada masa yang sama turut membeli belah di Pasaraya Giant sebelum berjalan menuju ke bazar yang berhampiran untuk membeli juadah berbuka. – Awani Online


Jambatan Menghubungkan Kemabong Dan Pekan Tenom Akan Dibina

Tenom, 15 Jun – Kerajaan Negeri Sabah telah meluluskan sejumlah peruntukan bagi membina sebuah jambatan baharu yang bakal menghubungkan perjalanan ribuan penduduk Kemabong dengan Pekan Tenom, kata Menteri Pembangunan Infrastruktur Sabah Datuk Peter Anthony.

Peter berkata projek pembinaan prasarana itu dijangka dimulakan pada tahun depan, namun, tidak memaklumkan nilai sebenar peruntukan diluluskan bagi membina jambatan berkenaan.

Beliau berkata projek jambatan baharu berkapasiti besar yang merentasi Sungai Padas itu adalah sebahagian daripada pakej pembangunan Tenom sebagai usaha memudahkan akses penduduk di kawasan terbabit untuk berurusan di pekan itu.

“Kita (Kerajaan Sabah) bertungkus lumus menyenaraikan mana-mana kemudahan infrastruktur seperti jalan raya diperlukan oleh rakyat sebagai memudahkan akses mereka daripada satu kawasan ke kawasan lain. Ini bukan sahaja di Tenom tetapi juga di seluruh negeri,” katanya kepada pemberita di sini, hari ini.

Dalam perkembangan lain, Peter berkata kerajaan negeri juga meluluskan peruntukan bagi membina sebanyak 250 unit rumah di Tenom, dan projek pembinaan perumahan itu akan dimulakan sebaik tapak tanah seluas kira-kira 20 hektar diperolehi.


Satu Lagi Kes Positif Coronavirus Di Malaysia

SHAH ALAM – Kementerian Kesihatan (KKM) mengesahkan satu lagi kes positif coronavirus di Malaysia menjadikan keseluruhan sebanyak empat kes.

Kes ini tidak mempunyai kaitan dengan tiga kes positif yang telah dilaporkan hari ini.

KKM dalam satu kenyataan berkata, kes terbaru itu merupakan seorang lelaki 40 tahun berasal dari Wuhan, China yang tiba di Johor Bahru pada 22 Januari lalu dengan menaiki bas dari Singapura.

Lelaki itu datang bersama sekumpulan pelancong warga China seramai 17 orang kesemuanya yang turut terdiri daripada isteri dan seorang anaknya.

“Kes mula mengalami gejala demam pada 23 Januari 2020 dan keesokan harinya beliau telah pergi mendapatkan rawatan di salah sebuah hospital swasta berhampiran.

Beliau seterusnya telah dirujuk oleh pihak hospital swasta tersebut untuk menerima rawatan lanjut di bawah jagaan Pasukan Perubatan Penyakit Berjangkit Hospital Sultanah Aminah, Johor Bahru.

“Ujian pengesanan dan pengesahan bagi kes ini telah dihantar ke Institut Penyelidikan Perubatan (IMR). Pada petang 25 Januari 2020, pihak Tindak Cepat Krisis Negara (CPRC) Kebangsaan telah menerima pelaporan bahawa sampel pesakit terbabit didapati positif coronavirus,” kata kenyataan itu.

Selain itu, pihak Jabatan Kesihatan Negeri (JKN) Johor telah bertindak segera dengan mengesan kesemua 17 kontak daripada kumpulan pelancongan yang sama yang disertai oleh kes dan melakukan saringan kesihatan bagi memeriksa status kesihatan mereka.

“Hasil saringan mendapati mereka tidak demam dan tidak mempunyai sebarang gejala jangkitan. Sampel klinikal seterusnya telah diambil dalam kalangan kontak tersebut untuk menjalani ujian pengesanan dan pengesahan coronavirus di MKAK Sungai Buloh.

“Kesemua kontak tersebut seterusnya telah diletakkan di bawah Perintah Pemantauan dan Pengasingan di tempat yang disediakan sementara menunggu keputusan ujian yang dijalankan ke atas mereka,” katanya.


Tetak Warga Australia, PATI kena 13 tahun penjara

KOTA KINABALU: Suspek kes tetak membabitkan seorang lelaki warga Australia sehingga parah berhampiran Kampung Kiwoi Tamparuli, di sini 24 Januari lalu, dijatuhi hukuman penjara 13 tahun oleh Mahkamah Sesyen, hari ini.

Hakim Noor Hafizah Mohd Salim menjatuhkan hukuman berkenaan terhadap Roy Samad Totong, 37, selepas tertuduh mengaku salah menetak mangsa, Broadhurst Daniel Barry, 46, di kepala dan tangan menggunakan parang.

Roy yang juga pendatang asing tanpa izin (PATI), diarahkan menjalani hukuman itu bermula tarikh dia ditahan polis, Februari lalu.

Tertuduh didakwa mengikut Seksyen 307 Kanun Keseksaan membawa hukuman penjara maksimum 20 tahun, jika sabit kesalahan.

Sementara itu, dalam sesi rayuan di mahkamah hari ini, Roy yang tidak diwakili peguam meminta supaya hukuman diringankan kerana mempunyai anak yang masih kecil selain ibu yang memerlukan penjagaannya.

Bagaimanapun, rayuan itu tidak dipersetujui Timbalan Pendakwa Raya kes, Mohd Ali Imran, yang memohon mahkamah menjatuhkan hukuman berat terhadap tertuduh kerana ia adalah kesalahan serius dan mengancam nyawa.

Dalam insiden Januari lalu, kejadian difahamkan berlaku akibat perselisihan faham antara Roy dan mangsa menyebabkan tertuduh berang lalu bertindak mengejar mangsa menggunakan parang.

Mangsa dikatakan cuba melarikan diri untuk meminta pertolongan, namun kawasan sunyi yang dikelilingi hutan menyebabkannya gagal mendapatkan pertolongan sebelum diserang tertuduh.

Akibat daripada kejadian itu, mangsa yang juga pengusaha rumah penginapan di kampung berkenaan, ditemui berlumuran darah dalam keadaan tidak sedarkan diri oleh orang awam dan dihantar ke hospital untuk mendapatkan rawatan kecemasan. – Berita Harian


Sentimen Kenegerian Dimainkan Pihak Lawan Punca Kekalahan Warisan Di PRN Johor

KOTA KINABALU: Sentimen kenegerian yang dimainkan pihak lawan dilihat sebagai punca kepada kekalahan Parti Warisan (Warisan) pada Pilihan Raya Negeri (PRN) Johor.

Presiden Warisan, Datuk Seri Panglima Mohd Shafie Apdal berkata, pihak lawan seperti Parti Tindakan Demoktratik (DAP) dan Barisan Nasional (BN) sentiasa memainkan sentimen Warisan tidak seharusnya bertapak di Semenanjung dengan alasan parti ini berasal daripada Sabah.

Beliau berkata, jika parti Semenanjung Malaysia boleh melebarkan sayap parti di Sabah kenapa parti yang berasal daripada Sabah tidak boleh melebarkan sayap parti di Semenanjung.

Jika dilihat pada PRN Johor, walaupun Warisan baharu bertapak di Semenanjung Malaysia namun, parti ini masih mampu meraih 6,000 undi secara keseluruhan. Malah, parti-parti sedia ada di Semenanjung Malaysia juga gagal meraih banyak undian.

“Kewujudan kita di Semenanjung adalah untuk menyatukan rakyat Malaysia kerana gelombang perkauman begitu tebal di Semenanjung yang mana, PAS memainkan isu keagamaan manakala, UMNO dan DAP pula memainkan isu bangsa. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


10 Kubur Rosak Akibat Tanah Runtuh Di Sandakan

SANDAKAN: Lebih 10 kubur di Tanah Perkuburan Islam Nunuyan Darat, Jalan Aman di sini, rosak akibat tanah runtuh hari ini.

Timbalan Presiden, Majlis Perbandaran Sandakan (MPS), Faridah Giau berkata, kejadian berlaku kira-kira jam 8.20 pagi susulan hujan lebat sejak semalam.

Katanya, pihaknya sudah menjalankan pemeriksaan lanjut dan melakukan kerja pembersihan di kawasan tanah perkuburan terbabit bagi membolehkan kerja pembaikan akan dijalankan dengan segera.

“Kita dimaklumkan berlaku kejadian tanah runtuh di kawasan perkuburan ini dan pihak berwajib sudah mengambil tindakan segera,” katanya ketika membuat tinjauan di lokasi kejadian.

Katanya, banjir kilat berlaku di Bandar BDC, Batu 16 dan perkarangan Hospital Duchess of Kent (HDOK) Sandakan.

“Kerja pembersihan sudah dijalankan selepas banjir kilat surut dengan bantuan Jabatan Bomba dan Penyelamat Malaysia,” katanya.

Faridah berkata, pusat operasi bencana daerah Sandakan turut melakukan persediaan menghadapi sebarang kemungkinan bencana.

Sementara itu, Pegawai Tadbir, Jabatan Agama Islam Negeri Sabah (JHEAINS) Sandakan, Romzi Abdul Rahman berkata, pihaknya akan menghubungi waris kubur yang terjejas itu.

“Buat masa ini Tanah Perkuburan Islam Nunuyan Darat tidak menerima jenazah untuk dikebumikan kerana sudah padat dan orang ramai boleh ke Tanah Perkuburan Islam Batu 11,” katanya. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Subuah Rumah Di PPR Sibuga Hampir Musnah Terbakar

SANDAKAN:  Tindakan pantas oleh jiran berjaya menghalang kebakaran di sebuah rumah flat di tingkat 5 PPR Jalan Lintas dari merebak ke rumah bersebelahan awal pagi tadi.

Beberapa jiran yang menyedari kebakaran tersebut telah mengejutkan penghuni yang masa itu sedang tidur dalam rumah berkenaan.

Mereka kemudian cuba memadamkan kebakaran dengan menggunakan tiga pemadam api dan bekalan air yang disambung dari rumah berhampiran

Pusat Gerakan Operasi (PGO) Jabatan Bomba dan Penyelamat Malaysia Negeri Sabah telah menerima panggilan kecemasan pada jam 1.19 pagi melalui talian MERS 999.

Pasukan dari Balai Bomba dan Penyelamat Sandakan bergegas ke lokasi kejadian dengan jarak 12KM daripada Balai.

Operasi diketuai oleh PBK II Bernadinus Jacob bersama 11 orang anggota dengan menggerakan 2 buah jentera kecemasan (FRT) dan 1 buah jentera kecemasan (EMRS) ke lokasi kejadian.

Menurut Komander Operasi, kebakaran melibatkan sebuah rumah flat yang terbakar 60% . Kebakaran dapat dikawal pada jam 2.00 pagi dan padam sepenuhnya sepuluh minit kemudian.

Punca dan anggaran kerugian masih dalam siasatan. Tiada kecederaan dan kemalangan jiwa dilaporkan.


Kerajaan Sabah Tamat Kontrak Enam Syarikat Kendali Loji Rawatan Air

KOTA KINABALU, 21 Dis – Kerajaan negeri telah mengambil keputusan untuk menamatkan kontrak enam syarikat yang mengendalikan sebanyak 58 Loji Rawatan Air (LRA) di seluruh Sabah berkuatkuasa 15 Jan 2019.

Menteri Pembangunan Infrastruktur Sabah, Datuk Peter Anthony berkata keputusan itu diambil disebabkan kerajaan tidak mampu menampung kos yang dibayar kepada kesemua syarikat berkenaan kerana ia terlalu tinggi.

“Dengan mengambil kira pelbagai faktor termasuk kekangan kewangan daripada kerajaan, kita telah membuat keputusan menamatkan semua kontrak Perkhidmatan Pengurusan LRA di bawah kontrak “Outsource” berkenaan dan semua tanggungjawab mengoperasikan serta menyelenggara loji-loji berkenaan diambil alih oleh Jabatan Air Negeri Sabah (JANS).

“Enam syarikat terlibat ialah Arawira Sdn Bhd, Yuda Water Sdn Bhd, Akal Kukuh Sdn Bhd, Sahabat Megajuta Sdn Bhd, Harmony Water Sdn Bhd, dan syarikat BYT Vision Sdn Bhd,” katanya kepada pemberita di sini hari ini.

Beliau berkata dengan penamatan kontrak berkenaan, kerajaan negeri boleh menjimatkan lebih RM1 bilion kerana kerajaan perlu membayar RM15 juta sebulan dalam tempoh 20 tahun berdasarkan perjanjian dimeterai kerajaan terdahulu.

Beliau berkata kerajaan sebelum ini terpaksa membayar RM15 juta sebulan kepada kesemua kontraktor berkenaan dan ia belum termasuk bayaran alat ganti untuk loji yang turut ditanggung kerajaan menyebabkan jumlah kos ditanggung untuk 58 loji rawatan air di seluruh negeri sangat tinggi.

Peter berkata susulan penamatan kontrak syarikat berkenaan JANS akan menyerap kesemua pekerja yang bekerja dengan syarikat itu sebelum ini dan ia melibatkan 1,335 pekerja di kesemua 58 loji berkenaan.

“Berdasarkan perkiraaan yang dilakukan, walapun JANS menyerap masuk kesemua pekerja, namun kerajaan hanya memerlukan kira-kira RM3 atau RM4 juta sebulan untuk mengajikan mereka dan ia jauh lebih rendah daripada RM15 juta yang dibayar kepada syarikat berkenaan sebelum ini,” tambahnya.

Beliau berkata pada masa ini, terdapat 83 LRA di Sabah dengan 14 LRA dikendalikan oleh syarikat konsesi bekalan air, 11 LRA dikendalikan oleh JANS dan 58 lagi dikendalikan oleh enam syarikat berkenaan.


Banduan bunuh banduan

CALIFORNIA: Pihak berkuasa sebuah penjara di sini, terkejut dengan kekejaman seorang banduan yang bukan saja membunuh rakan sebiliknya, malah memenggal kepala mangsa sebelum mengerat tubuh lelaki itu.

Dalam kejadian 9 Mac lalu, Jaime Osuna, 31, menyeksa sebelum membunuh dan memenggal kepala Luis Romero, 44, di penjara di Stockton, Corcoran.

Romero ditemui tidak bernyawa dalam bilik penjara sekitar jam 7.30 pagi dan laporan autopsi pada Jumaat lalu, menggambarkan keadaan mayatnya tidak sempurna.

Osuna yang menghadapi tuduhan membunuh, melakukan pembunuhan itu menggunakan pisau buatan sendiri diperbuat daripada logam yang ditajamkan.

Menurut Daily Mail, lelaki itu memenggal kepala Romero, menghancurkan jarinya, mengorek biji mata serta paru-paru mangsa.

Pihak berkuasa bagaimanapun, tidak mendedahkan berapa lama Osuna dan Romero menjadi rakan sebilik. Osuna menjalani hukuman penjara kerana membunuh Yvette Pena, 37, di sebuah motel di California pada 2011.

Dia dipindahkan ke penjara di Stockton untuk banduan yang memerlukan perubatan atau rawatan mental manakala Romero dihukum penjara seumur hidup, juga kerana membunuh sejak 1992. – Agensi


Lelaki Terima Lima Jahitan Di Kepala Selepas Dipukul Dua Wanita Di Api-Api Centre

Rupanya penceroboh punca bil elektrik tinggi

LELAKI warga emas menerima lima jahitan di kepala selepas dipukul dengan tukul besi oleh dua wanita yang menceroboh masuk dan tinggal di rumahnya di Api-Api Centre, Kota Kinabalu, kelmarin.

Dalam kejadian 1.30 tengah hari itu, mangsa berusia 67 tahun menuju ke kediamannya yang terletak di tingkat dua untuk membuat pemeriksaan memandangkan bil elektrik selalu tinggi walaupun tidak berpenghuni.

Sebaik tiba, pintu rumah terkunci dari dalam dan tiba-tiba seorang wanita membuka pintu menyebabkan mangsa terkejut lalu menegurnya kerana menceroboh sebelum menampar wanita terbabit.

Wanita itu kemudian membalas dengan memukul mangsa menggunakan tukul besi di kepala dan berlaku pergelutan sebelum seorang lagi wanita menendang mangsa.

Kedua-dua wanita itu cuba melarikan diri namun gagal apabila ditangkap oleh pengawal keselamatan yang menerima panggilan daripada mangsa.

Suspek kemudian dibawa ke Balai Polis Karamunsing untuk tindakan lanjut.

Pemangku Ketua Polis Daerah Superintendan George Abd Rakman berkata, siasatan mendapati mangsa tidak mengenali kedua-dua wanita itu dan dipercayai suspek masuk ke dalam rumah menggunakan kad dan tolak di bahagian tepi tombol pintu.

Katanya, rumah berkenaan sudah tidak berpenghuni hampir tiga bulan dan mangsa tidak mengenali kedua-dua wanita terbabit.

“Mangsa yang cedera dirawat di Hospital Queen Elizabeth dan menerima lima jahitan di kepala.

“Kedua-dua suspek kini direman dan kes disiasat mengikut Seksyen 324 Kanun Keseksaan,” katanya. – Harian Metro


Polis Pantau Laluan Tikus Guna Dron Kawasan PKPD Di Kota Belud

KOTA BELUD: Ibu Pejabat Polis Daerah (IPD) Kota Belud mengambil langkah melaksanakan pemantauan udara menggunakan dron di lokasi yang dikuatkuasakan Perintah Kawalan Pergerakan Diperketatkan (PKPD) di daerah ini.

Ia bagi menumpukan dan mengenalpasti laluan tikus di kawasan berkenaan sebelum tindakan selanjutnya diambil.

Ketua Polis Daerah Kota Belud, Superintendan Sahimi Husin berkata, setakat ini, pemantauan dilakukan di beberapa lokasi terpilih.

Katanya, ia termasuk kawasan Kampung Ejuk yang bertujuan mengenalpasti laluan yang boleh dilalui sepanjang perlaksanaan PKPD.

“Hasil daripada pemantauan laluan yang dikenalpasti, polis akan mengambil tindakan penutupan jalan berkenaan bagi memastikan tiada pembolosan berlaku.

“Pemantauan udara ini juga akan dilakukan di sekitar lokasi Pusat Kuarantin dan Rawatan COVID-19 Berisiko Rendah ( PKRC) Kampung Pirasan,” katanha ketika dihubungi, hari ini.

Sahimi berkata, ia berikutan terdapat aduan daripada Kementerian Kesihatan Malaysia (KKM) berhubung ketidakpatuhan pesakit yang menjalani kuarantin di kawasan terbabit.

Katanya, mengikut aduan diterima, terdapat pergerakan pesakit yang melakukan aktiviti mendaki atau Hiking di bukit berhampiran lokasi mereka dikuarantin.

“Bagaimanapun, hasil pemantauan udara yang dibuat mendapati tiada sebarang pergerakan di lokasi yang dinyatakan.

“Selain itu, polis turut membuat hebahan kesedaran PKPD menggunakan pembesar suara yang terpasang pada dron,” katanya.

Sahimi berkata, setakat ini pemantauan mendapati kadar pergerakan dan pematuhan penduduk di kawasan berkenaan adalah sangat baik. – AsiaTimes

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kerajaan Negeri Sabah Hargai Jasa Bekas Polis

Kota Kinabalu, 15 Jun – Kerajaan Negeri Sabah sentiasa menghargai segala jasa, pengorbanan, semangat dan komitmen tinggi dicurahkan bekas anggota polis dalam mempertahankan kedaulatan serta keselamatan negara dan negeri ini, kata Ketua Menteri Datuk Seri Mohd Shafie Apdal.

Mohd Shafie berkata kerajaan Sabah percaya bekas anggota polis khususnya di negeri ini akan terus membulatkan tekad, komitmen dan sokongan tidak berbelah bahagi kepada kerajaan demi pembangunan untuk manfaat rakyat secara keseluruhannya.

Beliau turut menyarankan supaya lebih ramai pesara polis Sabah menyertai Persatuan Bekas Polis Malaysia (PBPM) bagi memudahkan interaksi selain dapat merancang dan melaksanakan pelbagai aktiviti persatuan sekali gus mengeratkan lagi hubungan persahabatan sesama anggota.

“Kecemerlangan sesebuah persatuan bergantung kepada sokongan dan kerjasama semua pihak khususnya ahli persatuan itu sendiri.

“Saya optimis, dengan kemahiran dan pengalaman luas (bekas polis sebagai ahli persatuan), ia boleh dimanfaatkan bagi membantu kerajaan membangunkan negeri seterusnya menjayakan pelbagai dasar dan agenda pembangunan,” katanya berucap pada Mesyuarat Agung Tahunan PBPM Sabah di sini, hari ini.

Teks ucapan beliau dibacakan oleh Menteri Pembangunan Luar Bandar Sabah Datuk Ewon Benedict.

Turut hadir Presiden PBPM Hussin Awang Ngah dan Naib Presiden PBPM Awang Kassim Awang Gemok yang juga Pengerusi PBPM Sabah.

Mohd Shafie berkata PBPM diharap mampu mencetuskan kesedaran dan penglibatan bekas polis untuk terus mengamalkan semangat berpersatuan bagi menjayakan pelbagai agenda demi kesejahteraan bekas polis secara keseluruhannya.

“Saya juga ingin berpesan kepada pengerusi negeri bersama jawatankuasa tertinggi supaya sentiasa menjaga kebajikan ahli persatuan dan keluarga mereka termasuk balu-balu bekas polis serta anak-anak yatim. Kerajaan negeri akan membantu apa-apa  diperlukan oleh persatuan ini,” katanya.

Setakat ini, PBPM Sabah mempunyai kira-kira 5,000 anggota dengan 14 cawangan berdaftar secara sah dan lima cawangan dalam penajaan.


Patuh SOP Tetapi Dedah Anak Kecil Kepada Bahaya COVID-19 Di Pasar Raya

KOTA KINABALU, 24 Mei: Walaupun mematuhi prosedur operasi standard (SOP) mencegah jangkitan COVID-19, tindakan ibu bapa membawa anak-anak kecil ke pusat beli-belah boleh mendedahkan anak-anak itu kepada bahaya pandemik itu.

Tinjauan Bernama di beberapa pasar raya di bandar raya ini mendapati ada ibu bapa yang membawa anak-anak semuda tiga tahun untuk membeli belah.

Petugas dan peniaga pasar raya yang ditemui Bernama nyata gusar dengan situasi itu, bagaimanapun mereka hanya mampu menasihatkan ibu bapa terlibat kerana masih tiada larangan membawa anak kecil ke premis pasar raya dan perniagaan dikuatkuasakan dalam SOP pencegahan COVID-19 Negeri Sabah, di mana tindakan itu hanya tidak digalakkan.

Lebih merisaukan walaupun SOP seperti memakai pelitup muka, mengimbas MySejahtera dan mencuci tangan dipatuhi, pasar raya itu masih dipenuhi pengunjung sekali gus dilihat menyukarkan SOP penjarakan fizikal dipatuhi.

Pengawai keselamatan sebuah pasar raya Andy Laising, 45, berkata beliau serta petugas cuba menasihatkan ibu bapa terlibat supaya meminimakan jumlah ahli keluarga yang masuk ke premis, namun nasihat itu sukar diikuti pengunjung terlibat malah ada ketika dimarahi kerana dikatakan menyusahkan.

“Kita beri nasihat hanya bapa yang masuk atau dua, tiga orang masuk, (manakala) ibu atau ahli keluarga lain boleh bawa anak-anak makan dahulu di restoran berdekatan atau tunggu dahulu di dalam kereta. Tetapi kita tidak dapat paksa mereka (berbuat demikian) kerana tiada SOP kata (anak kecil) tidak boleh masuk. Saya sendiri pun tidak benarkan anak saya keluar masa ini kerana takut COVID-19,” katanya kepada Bernama.

Laising berkata orang ramai perlu faham  pasar raya boleh menjadi tempat penyebaran COVID-19 sekiranya pengunjung tidak mengambil langkah berhati-hati, malah ada pasar raya di bandar raya ini diarah tutup sementara bagi kerja-kerja sanitasi kerana kes COVID-19 dikesan.

Pengurus jualan sebuah rangkaian kedai kasut di sebuah pasar raya di sini Ameline Sarabatin, 25, berkata beliau telah diarahkan oleh pihak pengurusannya untuk mengurangkan jumlah pelanggan memasuki premis itu kepada 10 orang kerana bimbang penularan COVID-19 terutama dalam kalangan kanak-kanak.

“Kanak-kanak ini aktif dan kita bimbang jika mereka ke sana sini dalam kedai mereka boleh terdedah (COVID-19) jadi selalunya kita minta mereka tunggu di luar kedai dan hanya benarkan beberapa orang ahli keluarga yang masuk,” katanya.

Seorang bapa yang hanya ingin dikenali sebagai Ahmad, 32, berkata beliau terpaksa membawa dua anak mereka berusia empat dan 10 tahun ke pasar raya untuk membeli barang keperluan kerana tiada sesiapa yang dapat menjaga anaknya.

“Isteri pula hari ini terpaksa bekerja, anak kecil sukar pula mahu tinggal di rumah. Mahu tinggalkan dengan ahli keluarga lain sukar pula jadi saya terpaksa juga bawa,” katanya yang menerangkan terpaksa membeli barang keperluan hari ini kerana bimbang sukar berbuat demikian setelah larangan rentas daerah dikuatkuasakan bermula esok.

Seorang ibu yang hanya ingin dikenali sebagai Zainon, 41, berkata beliau terpaksa membawa anaknya ke pasar raya kerana mahu membeli barang keperluan anak seperti pakaian, dan sukar untuk mencari saiz pakaian yang sesuai sekiranya tidak dicuba kepada anaknya.

Di SARAWAK pula, peningkatan kes COVID-19 yang tinggi di negeri itu sejak kebelakangan ini menyebabkan orang awam memilih untuk mengamalkan kawalan kendiri di rumah daripada berada di tempat awam.

Tinjauan Bernama di pusat beli-belah di sekitar bandaraya Kuching hari ini mendapati keadaan lengang walaupun sewaktu hujung minggu. Pihak pengurusan pusat beli-belah juga dilihat memperketatkan kawalan di pintu masuk bagi memastikan individu yang masuk bukanlah daripada mereka yang berisiko.

Adlene Sia, 31, yang bekerja sebagai pendandan rambut di sebuah salon di pusat beli-belah itu, berkata pelanggan yang datang semakin berkurangan walaupun di hujung minggu apatah lagi pada hari bekerja.

“Walaupun pada bulan ini terdapat perayaan Hari Raya Aidilfitri dan tidak lama lagi sambutan Gawai namun pelanggan tetap berkurangan… begitu juga dengan mereka yang membeli-belah di sini,” katanya. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Pemandu Teksi, Kereta Sewa Terima RM500 Hari Ini

KUALA LUMPUR: Kerajaan telah membuat bayaran RM500 kepada 20,000 pemandu teksi dan kereta sewa hari ini dalam fasa pertama pembayaran di bawah Pakej Bantuan Perlindungan Ekonomi dan Rakyat Malaysia (Permai).

Menteri Kewangan, Tengku Datuk Seri Zafrul Tengku Abdul Aziz berkata, menurut pangkalan data terkini, kira-kira 110,000 pemandu teksi, bas sekolah, bas persiaran, kereta sewa dan kenderaan e-hailing sepenuh masa akan menerima bantuan tunai itu, membabitkan jumlah keseluruhan RM55 juta.

“Untuk fasa pertama, seramai 20,000 pemandu teksi dan kereta sewa menerima bayaran pada hari ini.

“Baki seramai 15,000 lagi akan menerima bantuan itu secara berperingkat selewat-lewatnya pada 15 Mac 2021.

“Manakala, baki 75,000 penerima termasuk pemandu e-hailing, bas sekolah dan bas persiaran akan mula menerima bantuan itu secara berperingkat mulai 26 Februari 2021,” katanya dalam kenyataan hari ini.

Menurutnya, kerajaan berharap agar bantuan ini akan membantu golongan berkenaan sementara Program Imunisasi Covid-19 Kebangsaan (PICK) dilaksanakan.

“PICK tentunya melambangkan titik permulaan bagi pemulihan sektor pelancongan dan sektor-sektor lain yang amat terkesan oleh pandemik Covid-19,” katanya.

Sebelum ini, di bawah pakej Permai, kerajaan mengumumkan bantuan kewangan one-off sebanyak RM500 kepada pemandu teksi, bas sekolah, bas persiaran, kereta sewa dan e-hailing, bagi meringankan beban mereka. – HMetro


Shafie Apdal Sahkan Surat Usul Percaya Ke Atas Tun M

BELURAN: Ahli Parlimen Semporna, Datuk Seri Mohd Shafie Apdal mengesahkan mengenai surat yang tular mengenai sokongan majoriti ahli Dewan Rakyat menyokong Tun Dr Mahathir Mohamad.

Bagaimanapun Ketua Menteri Sabah itu yang ditanya ketika sidang media selepas lawatan di Kilang Beras Terusan Sapi, Beluran bagimanapun hanya mengulas ringkas.

“Kita tunggu lah bila sampai masanya… itu sidang dewan dan ini lawatan (Kilang Beras) Terusan Sapi.

“Ya, ya kita melihatnya (surat),” katanya.Beliau ditanya pemberita susulan satu surat yang dari Pejabat Parlimen Semporna tentang resolusi akan dibangkitkan di Dewan Rakyat majoriti ahli dewan menyokong Tun Dr Mahathir Mohamad.

Mohd Shafie yang juga Presiden Parti Warisan Sabah (Warisan) dipercayai menandatangani surat tersebut.

Surat bertarikh 1 Mei 2020 itu dihantar kepada Speaker Dewan Rakyat, Tan Sri Mohamad Ariff Md Yusof yang memohon meminta izin membawa satu usul dan mengemukakan resolusi untuk membuat ketetapan bahawa Tun Dr Mahathir mempunyai keyakinan majoriti ahli Dewan Rakyat di bawah Peraturan Mesyuarat 26 (1) dibaca bersama Peraturan Mesyuarat 27 (3) dalam Peraturan-Peraturan Mesyuarat Dewan Rakyat.

Sementara itu, Setiausaha Dewan Rakyat, Riduan Rahmat ketika dihubungi Astro AWANI mengesahkan mengenai surat tersebut.

Kata beliau, pihaknya akan mengeluarkan kenyataan rasmi pada Jumaat (8 Mei 2020). – Astro Awani


Zon Merah Di Sabah Meningkat Kepada Sembilan Daerah

KOTA KINABALU: Daerah dalam zon merah di Sabah meningkat semula hari ini, berikutan peningkatan kes baharu COVID-19 dengan sembilan daerah berada dalam zon itu, berbanding tujuh daerah semalam.

Sembilan daerah terbabit ialah Kota Kinabalu dengan 40 kes baharu, iaitu yang tertinggi di Sabah hari ini, Tawau (26 kes), Kalabakan (15), Kinabatangan (12), Lahad Datu (11), Sandakan (tujuh), Kunak (empat), Papar (dua) dan Putatan (satu).

Jurucakap perkembangan harian COVID-19 Sabah, Datuk Masidi Manjun, berkata peningkatan dearah dalam zon merah itu disebabkan perubahan status daerah Papar dan Kalabakan yang sebelum ini berada dalam zon jingga.

Bagi zon jingga, katanya, dua daerah berada dalam zon itu hari ini, iaitu Penampang dan Tuaran yang masing-masing mencatat lima dan dua kes baharu.

“Daerah dalam zon hijau ada enam hari ini iaitu Sipitang, Pitas, Tambunan, Tenom, Kota Marudu dan Tongod, manakala baki 10 daerah lagi berada dalam zon kuning,” katanya dalam kenyataan media, malam ini.

Masidi yang juga Menteri Kerajaan Tempatan dan Perumahan negeri berkata, hari ini Sabah mencatat 131 kes baharu COVID-19 dengan satu kematian yang dilaporkan di Tawau, manakala seramai 115 pesakit sembuh.

Katanya, daripada 131 kes itu, sebanyak 70 kes atau 53.4 peratus dikesan melalui saringan kontak rapat, diikuti 42 kes atau 32 peratus menerusi kluster sedia ada dan 15 kes arau 11.6 peratus saringan bergejala.

Sementara itu, katanya, kerajaan negeri bersetuju supaya tiga lokaliti yang dikenakan Perintah Kawalan Pergerakan Diperketat (PKPD) di Tawau iaitu Taman Tawau Lama, Kampung Batu Payung dan Kampung Simpang 3A, Merotai besar ditamatkan mulai hari ini dan esok. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


12,434 Kes Baharu Covid-19 Hari Ini, 5 Negeri Catat Ribuan Kes

PUTRAJAYA: Kementerian Kesihatan Malaysia (KKM) melaporkan terdapat pertambahan 12, 434 kes COVID-19 baharu pada hari ini.

Angka tersebut menjadikan jumlah kumulatif kes COVID-19 negara kian meningkat kepada 2,232,960 kes setakat ini.

Berdasarkan statistik KKM, Sarawak masih kekal mencatatkan angka harian tertinggi dengan 2,967 kes, diikuti Selangor dengan 1,362 kes dan Johor 1,289 kes.

Selain itu, angka kes bagi kes sembuh dan kematian baharu pula akan  dimaklumkan dalam laporan selanjutnya.

Pulau Pinang – 863 (129,446)Kelantan – 1,125 (114,076)Perak – 971 (101,316)Negeri Sembilan – 169 (97,112)Pahang – 663 (64,020)Melaka – 375 (58,151)Terengganu – 612 (54,919)WP Labuan – 5 (9,962)WP Putrajaya – 18 (6,116)Perlis – 79 (3,795)


PKP: Pakai Baju Celoreng Untuk Lepas Sekatan Jalan Raya

KOTA KINABALU: Tindakan seorang lelaki yang cuba memperdayakan petugas sekatan jalan raya Op COVID-19 dengan memakai baju celoreng untuk melepasi sekatan berkenaan gagal apabila dia ditahan dalam kejadian di Batu 7, Jalan Tuaran, di sini, kelmarin.

Dalam kejadian jam 1.51 petang itu, lelaki berusia 30-an terbabit dikatakan menunggang motosikal Honda EX5 menuju ke Kampung Inanam Laut, Inanam untuk berjumpa bapa saudaranya.

Bagaimanapun, sebaik sampai di sekatan jalan raya, lelaki terbabit terus ditahan selepas dilihat dalam keadaan mencurigakan.

Ketua Polis Daerah Kota Kinabalu Asisten Komisioner Habibi Majinji berkata, soal siasat mendapati, suspek bukan anggota yang berkhidmat dalam Angkatan Tentera Malaysia (ATM).

Katanya, sebaliknya baju berkenaan diperoleh daripada bapa saudara suspek.

“Polis mengesyaki tujuan suspek memakai baju berkenaan adalah untuk membiarkan petugas sekatan jalan raya mempercayai dirinya sebagai anggota barisan hadapan supaya dapat melepasi sekatan jalan raya.

“Suspek mengaku dalam perjalanan dari Taman Sri Rugading Tuaran ke Kampung Inanam Laut, Inanam untuk berjumpa dengan bapa saudaranya,” katanya dalam kenyataan media, hari ini.

Habibi berkata, suspek disyaki dengan sengaja tidak mematuhi perintah yang dikeluarkan sebagaimana mengikut perintah pencegahan dan pengawalan penyakit berjangkit (pengisytiharan kawasan tempatan jangkitan) 2020.

“Perbuatan cuai suspek mungkin berpotensi merebakkan jangkitan penyakit yang merbahaya kepada nyawa, kesihatan dan keselamatan manusia.

“Kes disiasat mengikut Seksyen 269 Kanun Keseksaan dan Peraturan 11(1) Peraturan-Peraturan Pencegahan dan Pengawalan Penyakit Berjangkit 2020,” katanya. – Berita Harian


30,000 Dos Vaksin Untuk Penduduk Pulau Di Semporna

SEMPORNA: Sebanyak 30,000 dos vaksin COVID-19 dos tunggal keluaran CanSinoBio dijadual tiba di daerah ini minggu depan, bagi vaksinasi di pulau.

Pegawai Kesihatan Daerah Semporna, Dr Shameer Khan Sulaiman, berkata vaksinasi penduduk menggunakan vaksin dua dos seperti Pfizer dan Sinovac sebelum ini dibelenggu masalah logistik dan perhubungan kerana ada sesetengah pulau seperti Pulau Denawan memerlukan dua jam perjalanan menggunakan bot.

Katanya, penggunaan vaksin dos tunggal CanSinoBio dapat memudahkan kerja petugas dan penduduk pulau kerana program vaksinasi hanya perlu dilaksanakan sekali di tempat yang sama.

“Kebajikan petugas kesihatan terjaga. Selepas proses vaksinasi itu juga, mereka akan sambung kerja lagi untuk daftar data vaksinasi yang diperoleh,” katanya.

Dr Shameer berkata, vaksin dos tunggal itu hanya digunakan untuk penduduk di pulau, manakala penduduk di tanah besar Semporna tetap menggunakan vaksin dua dos dan pihaknya akan memohon tambahan vaksin keluaran CanSinoBio, jika ada keperluan.

Dr Shameer berkata, lebih 8,000 daripada 16,000 penduduk yang layak divaksin di kawasan Dewan Undangan Negeri Sulabayan, meliputi 29 pulau berpenduduk di sini, sudah menerima vaksin dua dos, setakat semalam.

Beliau juga berkata, pihaknya akan memulakan percubaan program vaksinasi COVID-19 secara jumpa terus di pusat pemberian vaksin (PPV) Dewan Masyarakat Semporna untuk 1,000 individu terawal, esok.

“Penduduk boleh mengambil nombor giliran di PPV dengan 1,000 nombor giliran disediakan. 500 individu akan divaksin pada sebelah pagi dan bakinya pada petang. Penduduk yang tidak sempat mendapatkan nombor giliran boleh datang pada keesokannya.

“Vaksinasi secara jumpa terus terbuka kepada penduduk daerah ini yang berusia 18 tahun dan ke atas. Ini antara usaha untuk mempercepat vaksinasi di Semporna,” katanya.

Beliau berkata, 100 nombor giliran khas disediakan untuk warga emas.

Setakat ini katanya, kira-kira 30,000 penduduk Semporna sudah menerima suntikan vaksin COVID-19 dan semua penduduk termasuk warga asing perlu dibabitkan dalam program vaksinasi ke arah mencapai imuniti kelompok.

Beliau turut menzahirkan penghargaan kepada Polis Diraja Malaysia serta Jabatan Sukarelawan Malaysia (RELA) kerana membantu dalam melancarkan program vaksinasi di Semporna. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kawasan Parkir Taman Negara Gunung Kinabalu Runtuh

RANAU: Kawasan parkir berhampiran Taman Negara Gunung Kinabalu, Kundasang, di sini, ditutup sebaik tanah runtuh berlaku, awal pagi tadi.

Dalam kejadian jam 1 pagi itu, tiada orang awam dilaporkan cedera serta tidak menyebabkan laluan utama Jalan Ranau-Tamparuli terjejas.

Jurutera Jabatan Kerja Raya (JKR) Daerah Ranau, Mac Glen Frederick Lojuman berkata, pihaknya menerima aduan jam 7.15 pagi dan segera menjalankan pemantauan dengan kerjasama syarikat konsesi serta Polis Diraja Malaysia (PDRM).

“Ia berlaku di hadapan simpang pusat pelancongan dan tidak menjejaskan laluan kedua-dua arah menghala Kota Kinabalu.

“Runtuhan dipercayai akibat hujan berterusan beberapa hari dan kita sudah melaksanakan penutupan kawasan untuk tindakan lanjut,” katanya dihubungi.

Menurutnya, runtuhan sepanjang 150 meter dengan lebar 100 meter itu tidak membabitkan penempatan penduduk kampung.

“Selain itu, tiada kerosakan harta benda atau kemalangan jiwa berlaku,” katanya.

Sementara itu, kakitangan pusat pelancongan, Devronica Miki berkata, ketika kejadian dia terkejut mendengar bunyi dentuman bertalu-talu.

“Semua kakitangan bergegas melihat sekiranya terdapat mangsa selain mengambil langkah berjaga-jaga.

“Mujur ketika ini, Taman Negara Gunung Kinabalu ditutup bagi mematuhi pelaksanaan Perintah Kawalan Pergerakan (PKP) dan sekali gus dapat mengelak risiko harta benda atau nyawa pengunjung,” katanya. – HMetro


Kebarangkalian Tinggi Penduduk Masih Tidak Patuh SOP Di Sabah – Masidi

KOTA KINABALU: Terdapat kebarangkalian tinggi penduduk di Sabah masih melaksanakan aktiviti tanpa mematuhi prosedur operasi standard (SOP), walaupun pelbagai seruan dan saranan telah dilakukan pihak berkuasa, kata Menteri Kerajaan Tempatan dan Perumahan Sabah Datuk Masidi Manjun.

Beliau berkata, ini dapat dilihat apabila 102 kes atau 42.68 peratus daripada keseluruhan 239 kes positif COVID-19 direkodkan pada Selasa, dikesan daripada saringan kontak rapat.

Katanya hanya dua daerah di negeri itu berada di zon hijau iaitu Tenom dan Telupid, manakala 16 daerah berada dalam zon merah, antaranya Kota Kinabalu yang mencatat 77 kes baharu COVID-19, Beaufort (29 kes) dan Tawau (26 kes).

“Manakala lima daerah berada zon jingga iaitu Sipitang, Kuala Penyu, Kinabatangan, Kalabakan dan Tongod; dan empat daerah zon kuning ialah Beluran, Nabawan, Ranau dan Tambunan,” katanya dalam kenyataan di sini.

Sementara itu, jumlah kumulatif kes COVID-19 di Sabah mencatatkan 72,850 kes, manakala jumlah pesakit yang sembuh ialah 241 orang, menjadikan jumlah kumulatif 69,899 orang.

Masidi berkata, 2,109 pesakit sedang menerima rawatan iaitu 1,652 orang di Pusat Kuarantin dan Rawatan Berisiko Rendah Awam, 415 orang di hospital dengan 55 daripadanya di unit rawatan rapi selain Pusat Tahanan Sementara (PTS) / penjara (42 orang). – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Lebih 1.5 Juta Sudah Dijangkiti Covid-19

PARIS: Lebih 1.5 juga kes koronavirus baharu (Covid-19) sudah direkodkan di seluruh dunia, berdasarkan data dikumpul AFP daripada sumber rasmi, sehingga hari ini.

Daripada 1,502,478 jangkitan, seramai 87,320 meninggal dunia membabitkan 192 negara dan wilayah sejak pandemik ini bermula di China, hujung tahun lalu.

Data dikumpul AFP diperoleh dari pihak berkuasa kebangsaan dan Pertubuhan Kesihatan Sedunia (WHO) mungkin hanya menggambarkan sebahagian kecil daripada jumlah jangkitan sebenar.

Banyak negara yang hanya melakukan ujian terhadap kes serius.

Di Amerika Syarikat, yang mana pandemik ini merebak dengan cepat merekodkan 432,132 kes termasuk, 14,817 kematian.

Sepanyol mengumumkan 146,690 kes dengan 14,555 kematian, manakala Itali sebanyak 139,422 jangkitan dengan 17,669 kematian.

Eropah kekal sebagai benua paling teruk terjejas dengan 772,592 kes, dan 61,118 kematian. – Agensi


Dakwa Warisan Tiada Prinsip, DAP Sila Cermin Diri

KOTA KINABALU: Parti Warisan (Warisan) mengingatkan Parti Tindakan Demokratik (DAP) agar cermin diri sendiri sebelum menuduh Warisan tidak berprinsip.

Presidennya, Datuk Seri Panglima Mohd Shafie Apdal berkata, sejak daripada awal Warisan kekal dengan pendirian tidak mahu menandatangani memorandum persefahaman (MoU) dengan kerajaan kerana tidak mahu kehilangan.

Namun, tindakan rakan pembangkang lain seperti DAP menyatakan Warisan tidak berprinsip merupakan sesuatu yang tidak boleh diterima, sedangkan mereka yang tandatangan MoU dengan kerajaan.

“Jika dilihat di Perak, DAP juga bekerjasama dan menandatangani MoU, jadi persoalan di sini, siapa yang tiada prinsip. Adakah Warisan? Kita sangat konsistem biarpun banyak tekanan diberikan, orang kita dibeli dan ditekan hingga dibawa ke mahkamah dan dikejar oleh Lembaga Hasil Dalam Negeri.

“Namun, kita masih kekal dengan pendirian kita kerana kita percaya bahawa perpaduan dalam kalangan rakyat merupakan kunci kejayaan,” katanya dalam program secara langsung menerusi laman Facebook semalam.

Ditanya tindakan Setiusaha Agung DAP, Anthony Loke menyokong Datuk Seri Anwar Ibrahim bekerjasama dengan kluster mahkamah (Barisan Nasional), Mohd Shafie berkata, beliau sendiri agak terkejut dengan keputusan DAP itu.

Menurut Ahli Parlimen Semporna itu, semasa Pilihan Raya Negeri (PRN) 2020, Warisan memberi ruang kepada DAP dan PKR masing-masing bertanding tujuh kerusi.

Kemudian sehari selepas penamaan calon, Datuk Seri Anwar Ibrahim tidak berada di Sabah untuk membantu calon PH kerana difahamkan ketika itu, Anwar perlu berada di Kuala Lumpur kerana mahu menghadap Yang diPertuan Agong.

Pengerusi Majlis Pimpinan PKR Sabah, Datuk Christina Liew pada masa itu menyatakan Anwar telah mempunyai sokongan mencukupi dan perlu menghadap Agong.

“Kita di Sabah sedang menentang pihak lawan namun, ada pihak yang sibuk dengan perjanjian untuk menjadi Perdana Menteri jadi, biar rakyat menilai keadaan itu,” katanya. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Gagal Buka Jeriji Dipercayai Punca Empat Sekeluarga Mati Dalam Kebakaran Di Penampang

PENAMPANG : Empat sekeluarga yang terkorban dalam kebakaran di sebuah rumah teres dua tingkat di Taman Hungap, di sini awal pagi Selasa dipercayai gagal membuka mangga kunci di jeriji kecemasan pada tingkap untuk menyelamatkan diri.

Pengarah Jabatan Bomba dan Penyelamat Malaysia (JBPM) Sabah Md Ali Ismail berkata, tiga mayat mangsa ditemukan di bilik tingkat atas berhampiran tingkap manakala seorang lagi mangsa ditemukan dalam bilik air berhampiran bilik berkenaan.

Beliau berkata, siasatan awal mendapati kebakaran itu dipercayai bermula dari tingkat bawah rumah tersebut bagaimanapun siasatan sedang dijalankan untuk mengenal pasti punca kebakaran.

“Keempat-empat mangsa berkenaan dipercayai sedar kebakaran itu, namun mangsa gagal untuk menyelamatkan diri kerana tidak dapat membuka mangga yang dipasang pada jeriji berkenaan.

“Apabila dalam keadaan panik, besar kemungkinan mangsa akan lupa di mana meletakkan kunci untuk membuka jeriji kecemasan tingkap berkenaan,” katanya kepada pemberita selepas melawat lokasi kejadian pada Selasa.

Mangsa dikenal pasti sebagai Matthew Wong, 50; dan dua anaknya Brendan Wong, 18, serta Eric Wong, 15, ditemukan di bilik tingkat atas berhampiran jeriji tingkap kecemasan manakala isterinya Jecky Vun Kon Fung, 48, di dalam bilik air berhampiran bilik berkenaan.

Dalam kejadian itu, JBPM Sabah menerima panggilan pada jam 2.52 pagi sebelum berjaya mengawal kebakaran pada jam 3.40 pagi dan operasi di lokasi kejadian ditamatkan pada jam 6.10 pagi.

Md Ali berkata, orang ramai dinasihatkan supaya tidak memasang jeriji kecemasan tingkap rumah yang berkunci agar mudah untuk menyelamatkan diri sekiranya berlaku kebakaran. – SINAR


Wanita Tikam Kekasih Hingga Mati Kerana Kecewa ‘Pisang’ Tak Cukup Tegang Ketika Bersama

Seorang wanita berusia 39 tahun di Taiwan dijatuhkan hukuman penjara 15 tahun kerana membunuh kekasihnya hanya kerana lelaki itu gagal menegangkan ‘pisang’nya pada tahap maksima ketika mereka melakukan hubungan intim.

Mangsa yang dikenali sebagai Guo, 47, sebelum kejadian itu, menjemput teman wanitanya, You, 39, datang ke rumah untuk melakukan hubungan intim. Namun Guo menghadapi masalah ketika melakukannya.

You mengesyaki Guo tidak dapat menegangkan alat sulitnya kerana lelaki itu sudah melakukan hubungan intim dengan wanita lain sebelum menjemputnya datang ke rumah.

Lapor China Press, You juga mendakwa sebelum ini mangsa pernah kantoi curang terhadapnya dan terus membuat keputusan tidak berbaloi untuk dia meneruskan hubungan itu.

“Kita tak payah berjumpa lagi selepas ini,” katanya dan menikam mangsa di leher dan perut sebelum pulang ke rumah dan cuba membunuh diri. Namun, tindakannya itu disedari oleh keluarga, lalu berusaha memujuknya.

Selepas mengetahui cerita sebenar, keluarga itu membawa You ke balai polis untuk membuat laporan berhubung kejadian itu.

Kejadian itu berlaku pada Julai 2018 yang baru-baru ini dibicarakan di mahkamah di mana suspek masih kekal dengan kenyataannya mendakwa mangsa telah mengadakan hubungan intim dengan wanita lain sebelum bersama dengan dia.

“Saya tahu dia dah buat sebelum panggil saya datang sebab dia tak cukup ‘tegang’.”

Selain itu, You juga mendakwa mangsa pernah mempunyai tiga teman wanita dalam satu masa.

Tetapi dia masih terima Guo walaupun hatinya sakit.

Lama kelamaan You tidak mahu lagi meneruskan hubungan itu.

Tetapi Guo akan menghubungi You jika dia mahu mengadakan hubungan intim meskipun mereka sudah putus hubungan.

Tidak diketahui sama ada You akan membuat rayuan terhadap keputusan mahkamah itu atau tidak.

Sumber: World of Buzz, China Press


4 maut, ribuan berpindah ribut di Filipina

MANILA: Empat orang terbunuh akibat tanah runtuh sementara ribuan mangsa lain terpaksa berpindah, hari ini, selepas ribut melanda tengah Filipina, menurut pihak berkuasa.

Tiga ahli sebuah keluarga tertimbus dalam tanah runtuh di bandar Legazpi, tenggara Manila, sementara seorang wanita tertimbus dalam insiden tanah runtuh lain di kawasan bulan, kata pejabat pertahanan awam.

Hampir 12,000 penduduk terpaksa dipindahkan daripada rumah mereka di wilayah Bicol, selepas ribut ‘Usman’ melanda timur negara itu, hari ini, kata pihak berkuasa.

Gangguan cuaca tekanan rendah itu menyebabkan kelajuan angin selaju 65 kilometer sejam, ia bergerak ke arah barat merentasi kepulauan tengah pada kelajuan 10 kilometer sejam dan dijangka tiba di Laut China Selatan menjelang esok, kata stesen cuaca.

Walaupun angin Usman tidak begitu kuat, ia masih membawa hujan lebat yang menyebabkan tanah runtuh dan banjir di kawasan laluannya, kata pejabat pertahanan awam. – AFP


Mangsa Banjir Di Sabah Terus Meningkat Malam Ini

KOTA KINABALU, 21 Sept : Sejumlah 54 mangsa banjir daripada 17 keluarga dipindahkan di dua daerah di negeri ini setakat malam ini berbanding 34 mangsa daripada lapan keluarga petang tadi, menurut kenyataan Sekretariat Pengurusan Bencana Negeri Sabah.

Sekretariat itu memberitahu 30 mangsa daripada 10 keluarga dipindahkan ke pusat pemindahan sementara (PPS) Dewan Muhibah Kampung Tombo di Kota Belud dan 24 mangsa daripada tujuh keluarga dipindahkan ke PPS Dewan Mini Mesapol di Sipitang.

Selain itu turut dilanda banjir beberapa kawasan di Daerah Kota Kinabalu, Penampang, Tuaran dan Beaufort, bagaimanapun sehingga kini masih tiada PPS dibuka di daerah berkenaan.

“Hujan lebat berterusan melibatkan beberapa daerah menyebabkan kenaikkan paras air di beberapa sungai menyebabkan banjir di beberapa kawasan ‘tumpuan’ dan beberapa jalan juga tidak dapat dilalui beberapa kenderaan.

Jumlah mangsa banjir ketika ini meningkat dan bantuan juga sedang diberikan…hujan lebat telah berhenti dan hujan gerimis masih berlaku di beberapa kawasan, bagaimanapun banjir masih kekal di paras sama malam ini,” menurut kenyataan itu malam ini.

Sementara itu, Beaufort dan Tuaran menjadi daerah terbaharu dilanda banjir petang tadi dengan di Beaufort lapan kawasan terjejas antaranya Kampung Bambangan, Kampung Sinoko dan Kampung Baitam Laut, manakala satu jalan iaitu Jalan Kampung Sindok hanya boleh dilalui kenderaan berat.

Di Tuaran 18 kawasan terjejas banjir antaranya Kampung Paruh, Taman Telipok Jaya dan Pekan Tenghilan, manakala empat jalan terputus hubungan iaitu Jambatan Lama Tamparuli, Jalan Kampung Bahab, Jalan Kampung Paruh dan Jalan Kaulan.

Jumlah itu menjadikan keseluruhan 86 kawasan di enam daerah negeri ini dilanda banjir setakat malam ini, menurut sekretariat itu. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Shafie Ketuai Delegasi Sabah Jumpa Pelabur Di China

KOTA KINABALU: Ketua Menteri Datuk Seri Panglima Haji Mohd Shafie Apdal dan isteri Datin Seri Shuryani Shuaib berlepas ke China pada pagi Sabtu bagi mengadakan lawatan kerja selama lima hari.

Turut menyertai Mohd Shafie untuk lawatan kekrja itu adalah Timbalan Ketua Menteri merangkap Menteri Perdagangan dan Industri Datuk Seri Panglima Wilfred Madius Tangau serta 32 usahawan daripada pelbagai industri di Sabah.

Delegasi bagi menjalin hubungan perdagangan dua hala antara Sabah-China itu tiba di Nanchang, Wilayah Jiangxi China sebelum tengahari Sabtu. Itu adalah lawatan kerja pertama ke China yang diketuai Mohd Shafie setelah beliau memegang tampuk pemerintahan sebagai Ketua Menteri.

Delegasi itu mengadakan kunjungan hormat kepada Gabenor Yi Lianhong dari Wilayah Jiangxi selepas makan tengahari.

Kemudian, delegasi itu dibawa melawat ibu pejabat helikopter Jiangxi Copper Corporation.

Pada Ahad, Mohd Shafie dan rombongan akan berlepas ke Shenzhen untuk melawat kilang kaca iaitu Xinyi Glass Holdings Ltd Factory di Dongguan.

Syarikat terlibat dalam perusahaan kaca itu telah bersetuju melabur untuk mewujudkan kilang pembuatan kaca di Sabah. Selepas itu, rombongan berkenaan akan melawat Pejabat dan kilang Huawei.

Pada Selasa, Mohd Shafie dijangka menyampaikan ucaptama mengenai Perdagangan dan Peluang Pelaburan di Sabah yang dianjurkan bersama oleh Kementerian Perdagangan dan Perindustrian Sabah serta Biro Komersil Shenzhen.

Beberapa Memorandum Persefahaman antara syarikat Sabah dan pelabur China dijangka akan dimeterai menerusi lawatan kerja berkenaan.

Ketua Menteri dijangka pulang pada Rabu. – BorneoToday


Penutup Hidung & Mulut Habis Stok Di Beberapa Farmasi Di Sekitar KK & Putatan

KOTA KINABALU: Jualan penutup hidung dan mulut di beberapa farmasi di sekitar daerah ini dan Putatan laris hingga kehabisan stok sejak dua hari lalu.

Tinjauan mendapati pemilik farmasi menunggu stok baharu penutup hidung dan mulut memandangkan permintaan tinggi daripada orang ramai.

Pemilik farmasi, Simon Tim berkata, penutup hidung dan mulut banyak dijual sejak kerajaan mengesahkan wabak koronavirus baharu dikesan di negara ini beberapa hari lalu.

“Dalam sehari sebanyak 20 hingga 30 kotak penutup hidung dan mulut dijual menyebabkan stok cepat habis.

“Ini adalah kali pertama kami mengalami kehabisan stok penutup hidung dan mulut sejak menjalankan perniagaan farmasi 11 tahun lalu,” katanya ketika ditemui, hari ini.

Seorang pengguna, Siti Lija Rae, 22, berkata, dia rakan-rakannya sudah mengunjungi beberapa farmasi di Kota Kinabalu dan Putatan untuk membeli penutup hidung dan mulut, namun hampa kerana kehabisan stok.

“Saya sudah pergi di beberapa premis di Putatan dan Kota Kinabalu, semua penutup hidung dan mulut habis terjual.

“Saya berharap pihak berwajib mengambil tindakan bagi mengatasi masalah ini… sebab wabak (koronavirus) yang melanda di China bila-bila sahaja ada di sini,” katanya.

Sementara itu, Menteri Kesihatan dan Kesejahteraan Rakyat Sabah, Datuk Frankie Poon Ming ketika dihubungi berkata, pihaknya akan memantau sebarang perkembangan kehabisan stok penutup hidung dan mulut itu.

Beliau turut meminta orang ramai terus meningkatkan tahap kesedaran terhadap penularan koronavirus baharu.


“Kau Mahu Lari Ke Mana Bosskuu?…”

KOTA MARUDU: Seorang lelaki Filipina berusia 42-tahun yang memiliki dadah jenis syabu seberat 20-gram, berjaya di tangkap polis dalam satu insiden kejar-mengejar sebelum pihak polis menembak tayar suspek kerana melanggar kereta polis berkenaan dan memandu secara bahaya terhadap pengguna jalan raya yang lain.

Kejadian berkenaan disahkan Ketua Polis Daerah Kota Marudu, Superintenden Mohd Izaan Abdullah dalam satu kenyataan media.

Menurut beliau, pasukan polis narkotik berjaya mengesan suspek di kawasan sebuah pusat beli-blah sekitar pukul 12-tengahari tadi dan telah cuba menahan suspek namun suspek telah bertindak memecut kereta dan dikejar sehingga simpang Pekan Goshen.


Taman Negara Bukit Tawau Akan Diwartakan

TAWAU: Kawasan rekreasi Bukit Tawau bakal diwartakan sebagai Taman Negara sekali gus menjadi daya tarikan pelancongan terbaharu di daerah itu.

Menteri Pelancongan, Kebudayaan dan Alam Sekitar, Datuk Christina Liew berkata, pihaknya sudah mengenal pasti kawasan seluas lebih 40 hektar di Bukit Tawau untuk program berkenaan.

“Lokasi itu sangat strategik kerana dilengkapi dengan elemen alam sekitar seperti air terjun, aliran air panas, bukit, hidupan liar dan kaya dengan pokok hutan.

“Penaiktarafan Bukit Tawau itu antara perancangan jangka masa panjang kerajaan negeri dalam menyediakan Tawau sebagai hub pelancongan baharu negara,” katanya kepada media semalam.

Sementara itu, beliau menyifatkan penerbangan antarabangsa yang semakin bertambah di Lapangan Terbang Tawau (LTT) dilihat mampu menjadikan daerah ini berkembang sebagai hub pelancongan pada masa akan datang.

“Sebelum ini, kita membuka penerbangan antarabangsa dari Brunei dan selepas ini China terus ke LTT.

“Malah, mungkin akan ada penerbangan langsung dari Makasar, Indonesia selepas ini,” katanya.

Christina memaklumkan pihaknya ada menerima jemputan daripada Kementerian Pelancongan di Indonesia untuk mengadakan pertemuan dan perbincangan mengenai kerjasama strategik pelancongan khususnya menerusi Tawau.

“Perpindahan ibu negara Indonesia ke Kalimantan juga bakal menjadikan daerah ini menjadi tumpuan dalam banyak perkara termasuk berkaitan hub perubatan dan pendidikan selain industri pelancongan itu sendiri.

“Dijangka perbincangan membabitkan kedua-dua pihak itu akan dilakukan tahun depan,” katanya.


Pekerja Cari Gali Minyak, Gas Dijangkiti COVID-19

KOTA KINABALU: Pekerja cari gali minyak dan gas antara 535 individu yang dilaporkan positif COVID-19 di Sabah, hari ini.

Menteri Kerajaan Tempatan dan Perumahan Sabah, Datuk Masidi Manjun, berkata terdapat 28 kes positif membabitkan pekerja industri minyak dan gas.

Beliau berkata 26 pekerja sektor berkenaan masih menunggu keputusan saringan.

“Kluster ini belum dinamakan tetapi tindakan sudah diambil untuk membendung penyebarannya.

“Terdapat tiga kluster baharu hari ini iaitu Kluster Basung dengan 26 kes membabitkan penjual ikan di Kudat dan Kluster Inai (13 kes) membabitkan upacara inai untuk perkahwinan juga di Kudat.

“Kluster Tempayan dengan 19 kes membabitkan pekerja dan pelanggan sebuah restoran di Penampang,” katanya pada sidang media di sini, malam ini.

Sementara itu, Masidi berkata kes positif COVID-19 di Kota Kinabalu dijangka melonjak ke satu angka yang tinggi selepas semua banduan di Pusat Penjara Kepayan, di sini, disaring.

Katanya, berdasarkan laporan awal mengenai ujian yang dilaksanakan dalam kalangan banduan, menunjukkan hampir 60 peratus daripada jumlah saringan adalah positif.

“Seramai 2,700 banduan menghuni Penjara Kepayan. Ini bermakna selepas semua banduan disaring, sekiranya peratusan positif itu tinggi, maka kes positif di Kota Kinabalu melonjak kepada satu angka yang saya fikir amat tinggi.

“Saya buat kenyataan awal ini supaya kita faham jika dalam beberapa hari ini, kes positif di Kota Kinabalu meningkat secara mendadak, ia disebabkan Kluster Penjara Kepayan membabitkan banduan dan pegawai serta kakitangan di penjara,” katanya.

Secara keseluruhannya, Masidi berkata kes di Sabah masih tinggi tetapi laporan terbaharu daripada Jabatan Kesihatan Negeri Sabah menunjukkan jabatan itu boleh mengawal keadaan di pantai timur negeri ini.

Sementara itu, katanya Lahad Datu mencatat kes positif COVID-19 tertinggi hari ini dengan 115 kes, diikuti Kota Kinabalu (90); Tawau (83); Tuaran (49); Sandakan (35); Papar (31); Kudat dan Putatan masing-masing (30) serta Semporna (26).

Sabah merekodkan lima kematian hari ini, manakala jumlah kumulatif kes COVID-19 sebanyak 9,209 kes dengan 5,513 pesakit masih menerima rawatan di wad seluruh Sabah.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Juhar dilantik Canselor UMS buat kali ketiga

KOTA KINABALU: Yang Dipertua Negeri Sabah Tun Juhar Mahirruddin dilantik buat kali ketiga sebagai Canselor Universiti Malaysia Sabah (UMS) bagi tempoh empat tahun.

Pelantikan itu diumumkan oleh Naib Canselor UMS Profesor Datuk Dr D Kamarudin D Mudin selepas mengadakan kunjungan hormat terhadap Juhar di Istana Negeri.

Dalam kunjungan itu, Pengerusi Lembaga Pengarah UMS Datuk KY Mustafa menyampaikan watikah pelantikan yang telah ditandatangani oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah kepada Juhar.

Hadir sama ialah timbalan-timbalan Naib Canselor, Profesor Dr Rasid Mail, Profesor Madya Ts Dr Ramzah Dambul, Profesor Dr Ismail Ali serta pegawai-pegawai utama UMS.


Individu Bujang Pendapatan Di Bawah RM2000 Layak Terima BSH

KUALA LUMPUR: Menerusi perbentangan bajet belanjawan 2020, sebanyak RM5 bilion Bantuan Sara Hidup (BSH) akan diperuntukkan kepada 1.1 juta individu bujang berusia lebih 4o tahun  dengan pendapatan kurang RM2,000 sebulan.

Peruntukan ini turut digunapakai untuk golongan Orang Kurang Upaya (OKU) dengan jumlah pembayaran bagi seoarang penerima sebanyak RM300.

Sumber : Siaran Langsung Belanjawan 2020/Twitter


2 warga Malaysia maut, 6 lagi hilang akibat gempa bumi di Lombok

KUALA LUMPUR: Dua warga Malaysia termasuk Timbalan Ketua Pengarang Sin Chew Daily, Datin Tai Siew Kim dan seorang lagi yang belum dipastikan identitinya, terkorban, manakala enam lagi rakyat Malaysia hilang akibat gempa bumi magnitud 5.8 di Lombok Timur, Indonesia hari ini.

Kematian Siew Kim, 56, disahkan oleh Sin Chew Daily. Mangsa dikatakan bercuti di pulau itu bersama anak lelakinya, Teoh Jin Yik, 20, yang dilaporkan cedera dan dirawat di hospital berdekatan.

Dua rakyat Indonesia turut dilaporkan maut dan beberapa lagi cedera dalam kejadian jam 2.07 petang tadi itu.

Kementerian Luar, dalam satu kenyataan, berkata semua mangsa difahamkan berada di Air Terjun Tiu Kelep Senaru ketika gempa bumi menggegarkan pulau itu.

Kementerian Luar melalui Kedutaan Besar Malaysia di Jakarta menerima laporan bahawa seorang warga Malaysia terkorban, manakala enam lagi belum dapat dikesan dalam kejadian itu.

“Usaha mencari dan menyelamat sedang giat dijalankan oleh pihak berkuasa tempatan dan hingga kini pihak berkuasa tempatan masih belum mengeluarkan kenyataan rasmi berhubung insiden itu,” kata kementerian itu dalam satu kenyataan, hari ini.

Menurut kenyataan itu lagi, gegaran akibat gempa bumi itu turut dirasai di kawasan Lombok Utara, Lombok Timur, Lombok Barat, Lombok Tengah, Mataram di Nusa Tenggara Barat dan sebahagian kawasan selatan Pulau Bali.

Kementerian turut melahirkan rasa sedih dan simpati terhadap semua mangsa dan keluarga mereka ekoran daripada insiden gempa bumi berkenaan.

Justeru, rakyat Malaysia yang terjejas akibat bencana itu diminta menghubungi Kedutaan Besar Malaysia di Jakarta di talian 62215224947/6281380813036 dan Wisma Putra di talian 03-88874570.

“Kementerian Luar menasihat supaya rakyat Malaysia melaporkan diri dengan kedutaan dan patuh kepada arahan pihak berkuasa tempatan,” katanya.

Sementara itu, Antara News yang memetik jurucakap kerajaan daerah, Mujaddin Muhas, berkata setakat ini identiti mangsa belum diperoleh.

Berikutan itu, Mujaddin berkata, pihak berkuasa kesihatan dan Agensi Pemantau Bencana Lombok Utara sudah mengerah anggotanya ke kawasan terbabit, termasuk empat ambulans.

“Seorang mangsa yang cedera kini dirawat di Pusat Kesihatan Masyarakat Bayan,” katanya.

Beliau berkata, tempoh perjalanan ke kawasan air terjun Tiu Kelep mengambil masa selama 45 minit dengan berjalan kaki dari jalan utama Senaru.

Kejadian gempa bumi pada jam 2.07 petang (waktu tempatan) itu turut menjejaskan beberapa kawasan di wilayah barat Nusa Tenggara, tetapi ia tidak menyebabkan ancaman tsunami.

Menurut Agensi Meteorologi, Klimatologi dan Geofizik (BMKG), pusat gempa itu terletak 24 kilometer (km) dari daerah timur Lombok, 36km di timur laut daerah utara Lombok, 37 km di barat laut Pulau Panjang di daerah Sumbawa dan 63km di timur laut Mataram. – Berita Harian


Kencing dalam bas, ibu serang pemandu

BEIJING: Seorang ibu ditahan polis kerana menyuruh anak lelakinya berusia dua tahun agar kencing di dalam sebuah bas sebelum menyerang pemandu bas berkenaan di tengah China.

South China Morning Post melaporkan, kejadian di Dazhi, wilayah Hubei itu turut dirakam CCTV bas memaparkan wanita itu yang dikenali sebagai Chen menggalakkan anaknya agar kencing di dalam bas dihadapan penumpang lain.

Perbuatan Chen disedari pemandu bas sehingga berlaku pertengkaran. Pemandu itu jelas membantah tindakan Chen, membuatkan dia berasa berang lalu memukul pintu bas dan menarik jaket pemandu yang sedang memandu.

Portal berita PearVideo melaporkan, anak lelaki Chen perlu ke tandas segera tetapi memandangkan mereka berada di dalam bas, Chen menyuruh anaknya kencing di dalam bakul sampah, kata polis.

“Kejadian itu membuatkan pemandu tidak berpuas hati dan mengatakan Chen sebagai ‘tidak bertamadun’ sebelum dia diserang.”

Pemandu yang tidak dikenal pasti itu menghubungi polis ketika Chen menyerangnya. Wanita itu ditahan kerana mampu menimbulkan ancaman kepada keselamatan awam.

Rata-rata netizen memahami masalah Chen bersama anaknya itu tetapi kes itu turut mendapat kecaman di media sosial.

Komen seorang individu di Weibo: “Sesiapa pun mungkin perlu menggunakan tandas, terutama kanak-kanak, tetapi ibu bapa perlu terima kritikan – sudah jelas dia bersalah”. – Agensi


Ops Sarang: 54 Individu Ditahan Dalam Serbuan Di Kampung Bakau, Sembulan Dan Kawasan Sinsuran

REMAJA 13 TAHUN ANTARA 54 INDIVIDU DITAHAN ATAS PELBAGAI KESALAHAN DADAH

KOTA KINABALU: Seramai 54 individu termasuk seorang remaja berusia 13 tahun ditahan atas pelbagai kesalahan berkaitan dadah dalam Ops Sarang selama seminggu yang berakhir kelmarin.

Semua suspek berusia 13 hingga 54 tahun itu ditahan di kawasan Kampung Bakau, Sembulan dan sekitar kawasan Sinsuran oleh Bahagian Siasatan Jenayah Narkotik (BSJN) Ibu Pejabat Polis Daerah (IPD) Kota Kinabalu.

Ketua Polis Daerah Kota Kinabalu, Asisten Komisioner Habibi Majinji berkata dalam serbuan itu enam pengedar dadah berjaya ditahan manakala 11 lagi individu turut ditahan atas kesalahan memiliki dadah.

Katanya 36 individu lagi didapati positif dadah manakala seorang ditahan bagi Langkah-Langkah Pencegahan Khas.

“Daripada 54 tangkapan itu, 40 suspek warga tempatan manakala selebihnya adalah warga asing.

“Sepanjang tempoh operasi itu, polis merampas 140.95 gram dadah jenis syabu dan 21.96 gram ketamine dengan nilai rampasan dianggarkan berjumlah RM24,435.50 mengikut harga pasaran semasa,” katanya dalam kenyataan media hari ini.

Habibi berkata semua tangkapan disiasat mengikut Seksyen 39A(1) Akta Dadah Berbahaya (ADB) 1952, Seksyen 39B,  Seksyen 12(2), Seksyen 15(1)(a) dan Seksyen 3(1) akta yang sama.

Habibi berkata usaha membanteras kegiatan pengedaran dan penagihan dadah di lokasi dikenalpasti akan dipertingkatkan dari semasa ke semasa.

Sehubungan itu beliau menyeru orang ramai membantu menyalurkan maklumat jenayah dadah menerusi Hotline IPD Kota Kinabalu di talian 088-529220 atau WhatsApp ke akaun facebook page IPD Kota Kinabalu untuk tindakan segera.


Biar Warisan Menang Kerusi Batu Sapi Tanpa Bertanding, Kata Najib

PETALING JAYA: Najib Razak menggesa semua parti politik membenarkan Warisan memenangi kerusi Parlimen Batu Sapi tanpa bertanding bagi mengelakkan satu lagi gelombang Covid-19 berpunca daripada kempen pilihan raya kecil.

Bekas perdana menteri itu turut menggesa kerjasama politik untuk memastikan Belanjawan 2021 yang akan dibentangkan di Dewan Rakyat bulan depan diluluskan.

Pilihan Raya Kecil Batu Sapi dijadual diadakan 5 Dis ini dan penamaan calon pada 23 Nov ini, susulan kematian penyandangnya dari Warisan, Liew Vui Keong pada 2 Okt lalu.

Bagaimanapun, ramai yang bimbang gelombang baru Covid-19 akan berlaku susulan lonjakan kes selepas Pilihan Raya Negeri di Sabah pada 26 Sept lalu dan ahli politik didakwa mengutamakan kepentingan diri berbanding kebajikan rakyat.

Kebimbangan sama turut dibangkitkan untuk PRN di Sarawak.

Bagaimanapun, Najib berkata, masih ada masa menjelang PRN Sarawak.

“Terdapat peruntukan undang-undang yang membolehkan Sarawak tunggu sehingga Jun 2021 untuk bubarkan DUN supaya pilihan raya negeri dilaksanakan pada Ogos 2021 – iaitu hampir 10 bulan kemudian.”

Najib berkata, jika bimbang Belanjawan 2021 tidak diluluskan sehingga menyebabkan kerajaan tumbang, Perikatan Nasional perlu berbincang dengan semua pihak untuk memastikan ia tidak dibantah.

“Saya percaya tiada ahli Parlimen mahu membantah bajet yang dirangka untuk bendung Covid, pulihkan ekonomi dan bantu rakyat ketika negara amat memerlukannya.

“Sebab ia hanya akan mengundang kemarahan pengundi terhadap ahli Parlimen yang tak sokong – sebagaimana yang berlaku pada rang Undang-undang bajet tambahan Covid yang diluluskan dalam Parlimen pada Ogos lalu.”

Ahli Parlimen Pekan itu berkata, rakyat tentu akan menghukum ahli politik atau parti yang memaksa Pilihan Raya Umum ke-15 diadakan ketika gelombang ke-3 Covid-19 belum ditangani sepenuhnya.

Najib berkata, jika darurat diisytiharkan, ia akan menghantar mesej salah kepada pengundi yang kerajaan PN rapuh, rakus kuasa dan mementingkan diri.

“Saya bimbang persepsi ini akhirnya menjadi langkah memakan diri PN.”

Pelbagai pihak menyuarakan bantahan terhadap cadangan mengisytiharkan darurat untuk membendung penularan Covid-19.

Bagaimanapun, Agong memutuskan tiada keperluan mengisytiharkan darurat di mana-mana kawasan di seluruh negara ketika ini kerana kerajaan berjaya menangani pandemik itu dengan baik dan berkesan.- FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


7 Lelaki Pakai ‘Vest’ Berlagak ‘Kontraktor’ Curi Kabel TM Dicekup

TUARAN: Tindakan sekumpulan pencuri kabel yang cuba mengaburi mata pihak berkuasa dengan memakai “vest” serta menggunakan kenderaan syarikat kontraktor berdaftar tumpas apabila mereka diberkas di sini, baru-baru ini.

Dalam kejadian kira-kira 4 petang Khamis lalu, semua tujuh suspek yang berusia 20 hingga 34 tahun terbabit dikesan melakukan kegiatan berkenaan di jalan berhampiran Sekolah Kebangsaan (SK) Tajau Termenung, di sini.

Ketua Polis Daerah Tuaran, Mohd Hamizi Halim berkata, kegiatan kumpulan pekerja terbabit dikesan oleh pegawai keselamatan TM yang kemudiannya bertindak menahan mereka sebelum menghubungi polis.

Katanya, sebaik menerima maklumat sepasukan anggota dan pegawai polis terus dikerah ke lokasi kejadian bagi menjalankan siasatan.

“Hasil pemeriksaan lanjut, semua ketujuh-tujuh suspek didapati melakukan pemotongan kabel tembaga sepanjang kira-kira 190m.

“Turut dirampas ialah pelbagai peralatan yang digunakan dalam aktiviti mencuri kabel tembaga milik TM berkenaan,” katanya pada sidang media di Ibu Pejabat Polis Daerah (IPD) Tuaran di sini, hari ini.

Hamizi berkata, siasatan mendapati semua suspek yang ditahan adalah pekerja sebuah syarikat sub kontraktor yang bertanggungjawab membuat pemasangan kabel optik Unifi TM.

Katanya, dengan tertangkapnya semua suspek ini, pihaknya percaya berjaya menyelesaikan sekurang-kurangnya lapan kes kecurian kabel yang dilaporkan sebelum ini.

“Polis percaya, rampasan kes kali ini termasuk kabel tembaga dianggarkan bernilai RM25,000 berdasarkan harga pasaran semasa

“Semua suspek kini ditahan reman selama empat hari bagi membantu siasatan lanjut,” katanya.

Beliau berkata, kes itu disiasat mengikut Seksyen 431A Kanun Keseksaan yang membawa hukuman penjara sehingga dua tahun dan denda jika disabitkan kesalahan. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PPM Semporna Gagalkan Cubaan Seludup Hasil Laut Ke Negara Jiran

SEMPORNA, 28 Januari 2019 (Isnin) – Operasi Op Gelora yang dilaksanakan oleh botronda PSC 9 Pasukan Polis Marin Semporna di kawasan utara Pulau Pom-Pom lebih kurang dua batu nautika daripada sempadan antarabangsa telah mengesan sebuah perahu yang menghala ke perairan Filipina pada jam lebih kurang 1.50 petang kelmarin.

ACP Hj Mohamad Bin Ali, Komander Pasukan Polis Marin Wilayah 4 Sabah berkata, ‘perahu tersebut membawa barang ke negara jiran tanpa kebenaran pihak berkuasa yang diakui sendiri oleh juragannya’.

Hasil pemeriksaan ke atas perahu tersebut telah menjumpai sebanyak 1,200 kilogram rumpai laut kering dan 5,000 kilogram ikan kering (ikan todak). Turut ditahan seorang lelaki tempatan berumur 48 tahun dan merampas sebuah perahu serta enjin sangkut jenama Yamaha 33 hp. Jumlah rampasan dianggarkan bernilai RM 45,100.00.

Kesemua tangkapan dan rampasan dibawa ke Markas Operasi Pasukan Polis Marin Semporna untuk tindakan lanjut. Kes disiasat di bawah Akta Perikanan 1985. – Pasukan Polis Marin W4 Sabah


Penumpang Maut, Dua Pemandu Selamat Kereta Bertembung

PAPAR: Seorang penumpang kereta maut selepas terbabit dalam kemalangan jalan raya di KM 19 Jalan Lama Papar-Kota Kinabalu di sini, kira-kira jam 3.45 petang, kelmarin.

Ketua Polis Daerah Papar DSP Batholomew Umpit berkata, mangsa yang juga seorang wanita berada di kerusi belakang penumpang, cedera parah dan maut di lokasi kejadian.

“Kemalangan melibatkan sebuah kereta sedan dipandu pemandu lelaki, 20-an, dengan sebuah kenderaan pelbagai guna (MPV) yang dipandu pemandu lelaki, 30-an,” katanya.

Batholomew berkata siasatan awal mengesyaki pertembungan kedua-dua kenderaan itu berlaku semasa kereta sedan terlibat memintas di kawasan selekoh dari arah Papar.

Mengulas lanjut, beliau berkata ketika kereta sedan itu memintas, MPV terbabit pula dalam perjalanan dari arah Kota Kinabalu sebelum kedua-dua kenderaan bertembung.

“Kedua-dua pemandu kenderaan berkenaan mengalami kecederaan dan sudah dihantar ke Hospital Papar untuk mendapatkan rawatan lanjut,” katanya.

Menurutnya, polis membuka siasatan kes itu mengikut Seksyen 41 (1) Akta Pengangkutan Jalan 1987 iaitu memandu kenderaan secara melulu dan berbahaya.


Pintu Kaabah Dibuka Untuk PM

MAKKAH: Perdana Menteri Tan Sri Muhyiddin Yassin yang menunaikan Umrah di sini, Sabtu, (Ahad di Malaysia), diberi peluang memasuki Kaabah.

Isterinya, Puan Sri Noorainee Abdul Rahman turut bersama menunaikan Umrah hari ini.

Muhyiddin berada di Arab Saudi bagi lawatan rasmi empat hari bermula semalam atas undangan Raja Arab Saudi dan penjaga dua masjid suci Raja Salman bin Abdulaziz Al-Saud.

Perdana Menteri dan isteri selesai menunaikan Umrah pada jam 10 malam, Sabtu (3 pagi Ahad waktu Malaysia). – BERNAMA


Bakal Calon PRK Parlimen Kimanis Perlu Semak Borang Sebelum Hari Penamaan Calon

KOTA KINABALU, 30 Dis: Semua bakal calon Pilihan Raya Kecil (PRK) Parlimen  Kimanis   perlu membuat semakan awal pengisian borang pencalonan mereka di Pejabat Pegawai Pengurus iaitu di Pejabat Daerah Beaufort atau Pejabat Pilihan Raya Negeri Sabah sebelum hari penamaan calon.

Pengerusi SPR Datuk Azhar Azizan Harun berkata ia bagi memastikan semua bakal calon mengisi  borang itu dengan betul dan menepati syarat serta kelayakan yang ditetapkan bagi mengelak berlakunya kesilapan pengisian borang berkenaan semasa penamaan calon.

Beliau berkata langkah itu bagi menjamin proses penamaan calon dapat berjalan lancar dan mengikut tempoh masa yang ditetapkan selain memberi peluang kepada parti-parti yang calonnya didapati tidak layak semasa semakan awal untuk membuat persiapan sewajarnya sebelum hari penamaan calon.

“Bagaimanapun adalah ditegaskan bahawa kertas penamaan calon yang telah lengkap diisi dan disemak hendaklah dikemukakan oleh bakal calon dan penyokong atau pencadangnya kepada pegawai pengurus semasa hari penamaan di pusat penamaan calon pada Sabtu, 4 Jan depan,” katanya dalam kenyataan, di sini hari ini.

Selain itu, Azhar berkata bakal calon juga diminta untuk membuat pembayaran deposit lebih awal dan mengambil pas-pas calon, pencadang dan penyokong selepas bayaran dibuat bagi tujuan kebenaran memasuki pusat penamaan calon.

Katanya langkah itu untuk memastikan semua proses penamaan calon dapat diselesaikan dengan lebih cepat dan berjalan lancar pada hari penamaan calon.


Covid-19: Sabah Catat Satu Kes Baharu & Tiga Discaj Hospital Hari Ini

KOTA KINABALU: Sabah hari ini mencatat pertambahan satu kes Covid-19 baharu, menjadikan jumlah keseluruhan kes di Sabah ketika ini sebanyak 347 kes.

Bagaimanapun, jumlah kes Covid-19 aktif di negeri ini terus mencatatkan penurunan apabila tiga lagi pesakit jangkitan wabak itu telah sembuh dan discaj, menjadikan jumlah keseluruhan kes sembuh kini sebanyak 332.

Jumlah terkini kes aktif di Sabah adalah 10 berbanding 12 kes, semalam.

Statistik terbaharu yang dimuat naik Menteri Kesihatan dan Kesejahteraan Rakyat Sabah, Datuk Frankie Poon Ming Fung dalam Facebook beliau hari ini menyaksikan pertambahan satu kes itu berlaku di daerah Putatan.

Ini bermakna Putatan kembali ke zon kuning bagi kes aktif namun dua lagi daerah kini dikategorikan sebagai zon hijau selepas bebas dari kes Covid-19 aktif iaitu Kinabatangan dan Semporna.

Ketika ini, jumlah daerah yang dikategorikan sebagai zon kuning kerana mencatat kes aktif ialah sebanyak enam daerah iaitu Tawau yang mencatat empat kes, Kota Kinabalu (2), Lahad Datu (1), Putatan (1), Tuaran (1), dan Ranau (1).

Dalam pada itu, tiada kematian dicatatkan di Sabah, hari ini, dengan jumlah korban akibat Covid-19 di negeri ini kekal lima kes iaitu tiga kes berlaku di Kota Kinabalu manakala Tawau dan Tambunan masing-masing satu kes.

Sabah juga kini menjadi negeri ketujuh tertinggi mencatatkan Covid-19 di belakang Kuala Lumpur yang mencatat sebanyak 2,039, Selangor (1,920), Negeri Sembilan (860), Johor (675), Sarawak (552) dan Pahang (361).- Berita Sabah

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Polis Tahan Tiga Lelaki Terlibat Kes Gaduh Di Sandakan

SANDAKAN: Tiga lelaki yang terlibat dalam pergaduhan di luar sebuah premis hiburan di Batu 4 dekat sini awal pagi kelmarin, berjaya diberkas oleh Bahagian Siasatan Jenayah Sandakan.

Ketua Polis Daerah Sandakan Asisten Komisioner Mohd Azhar Hamin berkata ketiga-tiga suspek yang ditahan berumur 18, 28 dan 31 tahun. “Siasatan awal polis mendapati pergaduhan melibatkan tiga suspek dengan seorang lelaki (mangsa) berumur 21 tahun,” katanya.

Sebelum kejadian, beliau berkata mangsa dipercayai mabuk dan membuat kekecohan dalam premis hiburan dan berlaku pertengkaran mulut.

“Akibat daripada itu, kemudiannya mangsa dan ketiga tiga suspek bergaduh di luar premis hiburan terbabit,” katanya.

Mohd Azhar berkata mangsa mengalami kecederaan di mata kiri dan muka akibat dipukul dengan objek keras.

“Mangsa kini dalam keadaan stabil dan masih menerima dirawat di Hospital Duchess Of Kent,” katanya.

Beliau berkata pihaknya masih lagi menjalankan siasatan berhubung punca sebenar kejadian pergaduhan itu.

“Semua suspek kini ditahan reman dan kes disiasat mengikut Seksyen 324 Kanun Keseksaan,” katanya.


Polis Kinabatangan Tahan Lelaki Bunuh Isteri

WANITA ditemui mati dengan kesan tetakan di kepala, muka dan tangan dipercayai ditetak suaminya dalam satu kejadian di Ladang Pintasan, dekat Kinabatangan, semalam.

Mangsa yang berusia 27 tahun itu dipercayai dibunuh pada jam 8 pagi, namun laporan mengenainya hanya dibuat pada jam 8.45 malam tadi.

Ketua Polis Daerah Kinabatangan, Superintendan A Sahak Rahmat berkata, laporan dibuat orang awam memaklumkan satu kejadian bunuh berlaku di lokasi berkenaan.

“Hasil siasatan awal mendapati mangsa baru saja bekerja di ladang itu kira-kira sebulan sebagai pemungut biji sawit, manakala suaminya tidak bekerja. Kedua-dua mereka tidak memiliki sebarang dokumen pengenalan dir

“Hasil siasatan di tempat kejadian mendapati mayat mangsa berada di ruang tamu rumah dalam keadaan terlentang dan lengkap berpakaian,” katanya ketika dihubungi, hari ini.

A Sahak berkata, pemeriksaan terhadap mayat mangsa mendapati ada kecederaan akibat tetakan di muka kiri, di atas kepala dan belakang kepala.

Selain itu, katanya pergelangan tangan kanan mangsa juga hampir putus manakala tiga jari kanannya putus dipercayai ditetak.

“Pemeriksaan di dapur menemui cebisan jari mangsa yang putus. Senjata yang digunakan dipercayai adalah parang milik suami. Ketika kejadian, jiran mangsa mendakwa tidak mendengar sebarang pergaduhan ataupun bunyi bising dari rumah itu,” katanya.

Katanya, selepas kejadian, jiran mangsa melihat suspek berada di luar rumah sambil memegang sebilah parang dalam keadaan mencurigakan pada kira-kira jam 8 malam sebelum melarikan diri ke arah sungai.

Beliau berkata, penduduk yang bimbang berlaku kejadian tidak diingini bertindak mengejar suspek, namun gagal sebelum mereka memeriksa rumah pasangan itu dan mendapati isterinya terbaring dalam keadaan berlumuran darah.

“Motif kejadian setakat ini dipercayai berpunca akibat perselisihan faham di antara mangsa dan suspek ketika mereka berada di dapur.

“Ia berikutan penemuan periuk yang mengandungi sup ayam dan satu pinggan berisi nasi ditemui bertaburan di lantai dapur dipercayai dibaling.

Menurutnya, mayat mangsa sudah dihantar ke Hospital Kinabatangan untuk bedah siasat.

“Usaha mengesan suspek berumur 30-an itu masih diteruskan. Kes disiasat mengikut Seksyen 302 Kanun Keseksaan,” katanya.


Warga China Beli Burung Merpati Betina RM7.8 Juta

BRUSSELS : Seorang warga China yang identitinya tidak dapat dikenal pasti semalam membayar sebanyak $1.6 juta euro (RM7.8 juta) untuk seekor burung merpati betina bernama New Kim sekali gus mencipta rekod dunia, kata pelelong online haiwan itu, Pigeon Paradise (PIPA).

Menurut PIPA, jualan itu mengatasi burung merpati jantan, Armando yang dijual sebanyak 1.25 juta euro (RM6.10 juta) pada tahun lalu.

“Saya percaya ia merupakan satu rekod dunia. Tidak pernah ada dokumen rasmi penjualan pada harga sebegitu,” kata Pengerusi PIPA, Nikolaas Gyselbrecht kepada AFP.

“Saya tidak terfikir bahawa kita boleh mendapatkan harga tersebut,” tambahnya.

Pembeli haiwan itu yang namanya tidak didedahkan kemungkinan mahu membiakkan burung tersebut, jelasnya.

Sebelum ini, pada tahun 2018, New Kim dinobatkan sebagai Jaguh Burung Merpati Jarak Pertengahan dalam pertandingan yang diadakan di Chateauroux and Argenton-sur-Creuse di Perancis.

Gyselbrecht berkata, di Belgium sahaja terdapat 20,000 pembiak burung lumba khas untuk bertanding dalam pertandingan-pertandingan utama.

New Kim telah dilatih oleh seorang bapa dikenali sebagai Gaston dan anak lelakinya, Kurt De Wouwer di Berlaar berhampiran Antwerp.

Kedua-duanya menjual keseluruhan koleksi burung merpati mereka semalam. – AFP